text:
༄༅།། བྱིས་པར་སྔར་ལས་ལེགས་པོའི་མ་འོངས་པ་ཞིག་སྤྲོད་དགོས་།
“སློབ་གསོ་འཕེལ་རྒྱས་བཏང་ནས་དབུལ་ཐར་བྱེད་པའི་སྐོར་ཁག”ནི་དབུལ་ཕོངས་ས་ཁུལ་གྱི་རྨང་གཞིའི་སྒྲིག་བཀོད་དང་སྤྱི་པའི་ཞབས་ཕྱིའི་ཞན་ཆ་ཁ་གསབ་པའམ། དབུལ་ཐར་གྱི་ནང་གནས་སྒུལ་ཤུགས་ལ་སྐུལ་སྤེལ་བྱེད་པ། དབུལ་ཐར་འགག་སྒྲོལ་ཐད་རྒྱལ་ཁ་ལེན་པ་བཅས་ཀྱི་བྱེད་ཐབས་གལ་ཆེན་ཞིག་ཡིན་ལ། དེར“མི་རབས་ནས་མི་རབས་བར་དབུལ་ཕོངས་བརྒྱུད་སྤྲོད་བྱེད་པ་བར་མཚམས་གཅོད་པའི”དུས་རབས་ཀྱི་འགན་འཁྲིའང་སྤྲད་ཡོད། དབུལ་ཐར་འགག་སྒྲོལ་གྱི་མཐའ་མའི་གདོང་མཆོང་དུས་རིམ་དུ་སླེབས་པ་ན། སློབ་གསོའི་བྱེད་ནུས་ཇི་ལྟར་འདོན་སྤེལ་གང་ལེགས་བྱེད་དགོས་སམ།
ང་ཚོ་མཚོ་བྱང་བོད་རིགས་རང་སྐྱོང་ཁུལ་ཧའེ་ཡན་རྫོང་དུ་སོང་སྟེ་ཐག་ཉེ་ས་ནས་དེར་རོལ་མྱོང་ཐེངས་ཤིག་བྱེད།
“ང་ཚོའི་རྫོང་དུ་རིམ་པ་མི་འདྲ་བ་དང་རིགས་མི་འདྲ་བའི་སློབ་གྲྭ(དམངས་སྒྲུབ་བྱིས་སྙོར་ཁང་ཡང་ནང་དུ་འདུ)16ཡོད་ལ། དེའི་ཁྲོད་བྱིས་སྙོར་ཁང11དང་སློབ་ཆུང3། དམའ་འབྲིང་སློབ་གྲྭ2ཡོད། ཡིག་ཚགས་དང་བྱང་བུ་བཟོས་པའི་སློབ་གྲྭར་ཡོད་པའི་སློབ་མ517ཡོད།”ཧའེ་ཡན་རྫོང་སློབ་གསོ་ཅུས་ཀྱི་ཅུས་ཀྲང་ལི་པིང་ཞིན་དང་མཉམ་དུ་ང་ཚོ་ཧའེ་ཡན་རྫོང་མི་རིགས་བཅའ་སྡོད་སློབ་ཆུང་དུ་སླེབས།
སློབ་ཁྲིད་ཐོག་ཁང་གསུམ་ཕན་ཚུན་ཁ་གཏད་དུ་ཀྲོང་ངེར་འགྲེང་ཡོད་ལ། ལུས་རྩལ་ར་བའི་སྟེང་རྒྱུག་ལམ་དང་སྤོ་ལོ་རྩེད་ས། འཕེན་འཕང་སྤོ་ལོའི་སྟེགས་བུ་སོགས་ལུས་རྩལ་གྱི་སྒྲིག་ཆས་ཡོད་ཚད་ཚང་མ་འཛོམས་ཡོད། སློབ་གསེང་ལུས་སྦྱོང་གི་ཅོང་བརྡ་གྲགས་པ་ན། སློབ་ལྭ་གྱོན་ཡོད་པའི་བྱིས་པ་རྣམས་གོ་རིམ་ལྡན་པའི་ངང་སློབ་ཁང་ལས་ཕྱིར་བུད་དེ་ལུས་སྦྱོང་བྱེད་པར་ཆས། སློབ་ཁྲིད་ཐོག་ཁང་གི་སློབ་ཁང་དང་ལྟ་ཀློག་ཁང་གཙང་ཞིང་གྲལ་དག་ཡིན་ལ། སྒྲིག་ཆས་ཆ་ཚང་ཡིན། ཉིན་རེའི་གཙང་སྦྲ་བྱེད་མཁན་གྱི་སློབ་མས་དགེ་རྒན་མཐོང་ཚེ་གུས་འདུད་ཞུས་ཏེ་འཚམས་འདྲི་བྱེད།
“ད་ལྟ་སློབ་གྲྭའི་རྨང་གཞིའི་སྒྲིག་བཀོད་སོགས་ལེགས་པ་འདྲ་མཚུངས་ཡིན་ལ། སློབ་གྲྭའི་དགེ་རྒན་ཚང་མ་ལོ་ན་གཞོན་ཞིང་ལས་ལ་དགའ་བ་དང་། བརྩེ་སེམས་མངའ་བར་མ་ཟད་སློབ་ཁྲིད་ཀྱི་ཆུ་ཚད་ཀྱང་ཅུང་མཐོ་བས། སློབ་གསོའི་ཐོན་ཁུངས་གྲོང་ཁྱེར་ལ་འགྲན་ཆོག་པ་ཙམ་ཡིན”ཞེས་ལི་པིང་ཞིན་གྱིས་དེ་ལྟར་བཤད། ལི་པིང་ཞིན་གྱིས་བཤད་རྒྱུར། སློབ་གྲྭས་ད་དུང་སློབ་མའི་དགའ་ཕྱོགས་སྐྱེད་སྲིང་བྱེད་པ་གཙིགས་སུ་འཛིན་ཞིང་། རང་རྒྱལ་གྱི་སྲོལ་རྒྱུན་རིག་གནས་དང་ལག་ལེན་བྱ་འགུལ་ལ་བརྟེན་ནས་སློབ་མར་སློབ་གསོ་བཏང་སྟེ། ཁོ་ཚོའི་སེམས་སུ་རི་བོའི་ཕ་རོལ་གྱི་སྔར་ལས་ཁོད་ཡངས་ཤིང་རྒྱ་ཆེ་བའི་འཇིག་རྟེན་ཞིག་ལ་རེ་སྨོན་བྱེད་པའི་ཕུགས་འདུན་བསྩལ།
ཧའེ་ཡན་རྫོང་གི་སློབ་གྲྭ་སོ་སོ་རུ། ཚང་མས“གཅིག་གིས་གཅིག་ལ་རོགས་བྱེད་པ”དང“གཅིག་གིས་མང་པོར་རོགས་བྱེད་པའི”ཐབས་ལ་བརྟེན་ནས། ཡིག་ཚགས་དང་བྱང་བུ་བཟོས་པའི་དབུལ་ཕོངས་སློབ་མར“རོགས་རམ་གཉིས་དང་གསོ་སྐྱོང་གཉིས”ཀྱི་རོགས་སྐྱོར་བྱ་བ་སྤེལ་བར་མ་ཟད། དེའི་ཐད་གྲུབ་འབྲས་ཀྱང་མངོན་གསལ་བླངས། “རོགས་རམ་གཉིས”ནི་སློབ་གྲྭའི་དགེ་རྒན་གྱིས་འཚོ་བ་དང་སློབ་སྦྱོང་མཁོ་ཆས་ཀྱི་ཕྱོགས་ནས་དབུལ་ཕོངས་ཁྱིམ་ཚང་གི་བྱིས་པར་རོགས་སྐྱོར་བྱེད་པ་དེ་ཡིན་ལ། “གསོ་སྐྱོང་གཉིས”ནི་དགེ་རྒན་གྱིས་གསབ་ཁྲིད་བྱས་པར་བརྟེན་ནས། “རྗེས་ལུས་སློབ་མ་ཕུལ་བྱུང་སློབ་མ་རུ་གསོ་སྐྱོང་བྱེད་པ”དང་། “གནད་དོན་ཡོད་པའི་སློབ་མ་སྔོན་ཐོན་སློབ་མ་རུ་གསོ་སྐྱོང་བྱེད་པ”དེ་ཡིན།
“སྐབས་འགར་ང་རང་ལོ་རིམ་བཞི་པའི་འཛིན་གྲྭ་གཉིས་པ་རུ་ཕྱིན་པ་ན། ཝང་ཧྥ་ཡུན་གྱིས་ང་རང་པང་དུ་དམ་པོར་བསྡམས”ཞེས་དགེ་རྒན་ཀྲང་ཅུན་ཞིའུ་དགོད་བཞིན་དུ་དེ་ལྟར་བཤད། ཝང་ཧྥ་ཡུན་ནི་ཧའེ་ཡན་རྫོང་མི་རིགས་བཅའ་སྡོད་སློབ་ཆུང་གི་ཡིག་ཚགས་དང་བྱང་བུ་བཟོས་པའི་དབུལ་ཕོངས་སློབ་མ101གྲས་ཀྱི་གཅིག་ཡིན་ལ། དགེ་རྒན་ཀྲང་ལགས་ཀྱིས་ནམ་རྒྱུན་ཁོར་སེམས་ཁུར་དང་རོགས་རམ་བྱས་པའི་དབང་གིས། ཝང་ཧྥ་ཡུན་ནི་ཁ་གྲག་རྒྱུར་མི་དགའ་བའི་བྱིས་པ་ཞིག་ནས་རིམ་གྱིས་གྲུང་ཤ་དོད་ཅིང་བློ་བག་ཡངས་ལ། སློབ་སྦྱོང་ལ་དགའ་བའི་བྱིས་པ་ཞིག་ཏུ་གྱུར། ནང་སྒོས་སུ་སློབ་སྦྱོང་ཕྱོགས་ཀྱི་ཡར་རྒྱས་ནི་ཧ་ཅང་མངོན་གསལ་རེད།
གསེར་ཐང་ཞང་ཀོང་མིང་སྡེ་བའི་ཝང་ཧྥ་ཡུན་གྱི་ཨ་ཕས་ཕྱི་རུ་ཞོར་ལས་བྱེད་བཞིན་ཡོད་པས། ཁོས་ནམ་རྒྱུན་སྤོ་བོ་དང་རྨོ་མོ་གཉིས་དང་མཉམ་དུ་འཚོ་བ་རོལ་བཞིན་ཡོད། “བྱིས་པའི་ཨ་མ་བྱིས་པ་དང་མཉམ་དུ་མེད་པས། བྱིས་པར་ཨ་མའི་བྱམས་བརྩེ་དཀོན་པ་དང་། དེས་བྱིས་པ་རང་ལ་ཡིད་རྟོན་མེད་པར་གྱུར་ལ། སློབ་སྦྱོང་གི་ཕྱོགས་སུའང་ནན་ཏན་མིན”དགེ་རྒན་ཀྲང་ལགས་ཀྱིས་བཤད་རྒྱུར། ཁོ་མོས་ལོ་རིམ་དང་པོ་ནས་ད་ལྟའི་བར་ཝང་ཧྥ་ཡུན་ལ་སློབ་ཁྲིད་བྱས་ཤིང་། བྱིས་པའི་འཚོ་བའི་ཕྱོགས་སུ་ཅི་ཞིག་མཁོ་ན། ཁོ་མོས་རང་འགུལ་གྱིས་རོགས་རམ་བྱས་ཤིང་། སློབ་སྦྱོང་གི་རྗེས་སུ་ལུས་ན། ཁོ་མོས་དུས་ཐོག་ཏུ་གསབ་ཁྲིད་བྱས། ཐེངས་སྔོན་མར་ཁོ་མོ་ས་ཆ་གཞན་པར་ཡུལ་སྐོར་ལ་སོང་སྟེ་ཕྱིར་ཡོང་སྐབས། ཁོ་མོས་ཝང་ཧྥ་ཡུན་ལ་དཔེ་ཆ་མང་པོ་ཞིག་འཁྱེར་ཡོང་བས། དཔེ་ཆ་མཐོང་བ་ན་བྱིས་པ་དགའ་སྤྲོ་ཆེན་པོ་སྐྱེས།
ལི་པིང་ཞིན་གྱིས་གསར་འགོད་པར་བཤད་རྒྱུར། ད་ལྟ་རོང་འབྲོག་ཁུལ་དུ་ཕ་མ་གཅིག་ལས་མེད་པའི་ཁྱིམ་ཚང་གི་སློབ་མ་དང་གཞིས་སྲུང་བྱིས་པ་ཅུང་མང་ལ། ཁྱིམ་ཚང་གི་སློབ་གསོ་ཞན་པས། བྱིས་པའི་རིན་ཐང་ལྟ་བའི་ཕྱོགས་ལ་ཤུགས་རྐྱེན་ངེས་ཅན་ཞིག་ཐེབས་བཞིན་འདུག དགེ་རྒན་རྣམས་ཀྱིས“རོགས་རམ་གཉིས་དང་གསོ་སྐྱོང་གཉིས”བྱེད་པའི་བརྒྱུད་རིམ་ཁྲོད། རྒྱུན་ཆད་མེད་པར་བྱིས་པ་རྣམས་ལ་ཡང་དག་པའི་རིན་ཐང་ལྟ་བ་ཁྲིད་སྟོན་བྱས་ཏེ། བྱིས་པ་རྣམས་བདེ་ཐང་ངང་འཚར་ལོངས་འབྱུང་བར་རོགས་རམ་བྱས་དང་བྱེད་བཞིན་ཡོད།
སློབ་གྲྭར་ཡོད་པའི་དབུལ་ཕོངས་སློབ་མ་ལས་གཞན། སློབ་གྲྭའི་ཕྱི་རུ་ད་རུང་སློབ་མ21ལ་དེ་མཚུངས་སུ་དགེ་རྒན་རྣམས་ཀྱི་རོགས་རམ་མཁོ། སློབ་མ21དེ་དག་ནི་ཧའེ་ཡན་རྫོང་གི་ཞང་དང་གྲོང་རྡལ་སོ་སོ་ནས་ཡོང་བའི་ལོ4ནས15བར་གྱི་དབང་པོ་སྐྱོན་ཅན་གྱི་བྱིས་པ་ཡིན།
“བྱིས་པ21དེ་དག་ལ་སྔར་ལས་ཀྱང་ང་ཚོའི་རོགས་རམ་མཁོ། ང་ཚོས་ཧའེ་ཡན་རྫོང་མི་རིགས་བཅའ་སྡོད་སློབ་ཆུང་གི་བདེ་སོས་ཐོན་ཁུངས་སློབ་ཁང་གི་ཐོན་ཁུངས་བེད་སྤྱད་ཅིང་། རྫོང་འཕྲོད་བསྟེན་ཅུས་དང་དབང་བོ་སྐྱོན་ཅན་མི་སྣའི་མཉམ་འབྲེལ་ལྷན་ཚོགས། གཞན་ཞང་དང་གྲོང་རྡལ་སྲིད་གཞུང་སོགས་ལ་མཉམ་འབྲེལ་བྱས་ཏེ། ‘སྨན་བཅོས་དང་སློབ་གསོ་ཟུང་འབྲེལ་བྱེད་པ’དང‘སློབ་ཁྲིད་ཁྱིམ་ཚང་དུ་སྐྱེལ་བའི’བྱ་འགུལ་སྤེལ”ཞེས་ལི་པིང་ཞིན་གྱིས་དེ་ལྟར་བཤད། ལི་པིང་ཞིན་གྱིས་བཤད་རྒྱུར། སློབ་མ་འདི་དག་ལ་རོགས་རམ་བྱ་ཆེད། དགེ་རྒན་མོའུ་ཧྲེང་མེ་དང་ལས་གྲོགས་གཞན་པ་གཉིས་ཟླ་རེར་བྱིས་པ21གི་ཁྱིམ་དུ་སོང་སྟེ། ཁོ་ཚོར་རྨང་གཞིའི་སློབ་ཁྲིད་བྱེད་བཞིན་ཡོད་ལ། དུས་མཚུངས་སུ་བྱིས་པ་རྣམས་ལ་འཚོ་བའི་མཁོ་ཆས་ཀྱང་སྟེར་བཞིན་ཡོད།
“ངས་ན་ནིང་གི་ཟླ12པ་ནས་བཟུང་བྱིས་པ་རྣམས་ལ‘སློབ་ཁྲིད་ཁྱིམ་ཚང་དུ་བསྐྱལ’ཏེ་སློབ་ཁྲིད་བྱེད་མགོ་བརྩམས་པ་ཡིན། ཐེངས་དང་པོར་ཁྱིམ་ཚང་དུ་སོང་སྟེ་སློབ་མ་དེ་དག་མཐོང་བ་ན་དངོས་གནས་སྙིང་རྗེ་བ་ཞིག་རེད། སྐབས་དེར་ངས་བྱིས་པ་དེ་དག་གི་ཆེད་དུ་ཅི་ཞིག་སྒྲུབ་དགོས་པར་བསམ། དེའི་རྗེས་སུ་ངས་བྱིས་པ་རྣམས་ལ་གཞི་རྩའི་ཨང་ཀི་དང་རྒྱ་ཡིག་ཁྲིད་པར་མ་ཟད། ཕྱི་རོལ་ཏུ་སོང་ན་ལམ་རྟགས་ཇི་ལྟར་ངོས་འཛིན་བྱེད་དགོས་པ་དང་། ཟ་ཁང་དུ་ཟ་མ་ཇི་ལྟར་འདེམས་དགོས་པ་ལ་སོགས་པའི་འཚོ་བའི་ཕྱོགས་ཀྱི་ཤེས་བྱའང་ཁྲིད”“སློབ་ཁྲིད་ཁྱིམ་ཚང་དུ་སྐྱེལ་བའི”རང་གི་བྱ་བ་གླེང་སྐབས། མོའུ་ཧྲེང་མེ་ལ་སེམས་ཚོར་ཟབ་མོ་མངའ་ཞིང་། སྤྲོ་སེམས་འཁོལ་བའི་དགེ་རྒན་མོའུ་ཧྲེང་མེ་ཡིས་གསར་འགོད་པ་ཁྲིད་དེ“སློབ་ཁྲིད་ཁྱིམ་ཚང་དུ་བསྐྱལ་བའི”ཐོན་ཁུངས་རྒྱུ་ཆ་ལ་བལྟ་རུ་བཅུག
བདེ་སོས་ཐོན་ཁུངས་སློབ་ཁང་དུ། བདེ་སོས་སྨན་བཅོས་ཕྱོགས་ཀྱི་ཡོ་ཆས་དང་རིག་སྟོབས་རིས་བསྒྲིག མཐོང་ཚོར་ཐོས་ཤུགས་ཐོན་ཁུངས་རྒྱུ་ཆ་སོགས་ཚང་མ་འཛོམས་ཡོད། དུས་ཡུན་ཅང་མ་འགོར་བའི་སྔོན་དུ། དགེ་རྒན་མོའུ་ལགས་ཀྱིས་ད་རུང་དམིགས་བསལ་བྱིས་པ21ལ་འཁྲུད་ཆས་ཁུག་མ་དང་སློབ་སྦྱོང་མཁོ་ཆས་སོགས་བྱིན། ……
སློབ་གསོ་དབུལ་སྐྱོར་གྱིས་བྱིས་པ་རྣམས་ལ་སྔར་ལས་ལེགས་པོའི་མ་འོངས་པ་ཞིག་ལྡན་དུ་བཅུག །


c: text/html

text:
ཨ་ཕའི་བསླབ་བྱ།
A Father's Advice
Friday, Apr 9, 2010One Comment
ཆུང་
དུས་སྐབས་ངའི་ཨ་ཕས་བོད་སྐོར་སྒྲུང་མང་པོ་བཤད་མྱོང་ལ། ཁོང་ནི་དབུས་གཙང་ས་ཁུལ་གྱི་མཐའ་འཁོབ་ཏུ་ཡོད་པའི་གྲོང་གསེབ་ཆུང་ཆུང་ཞིག་ཏུ་འཚར་སྐྱེས་བྱུང་འདུག ཁོང་ནི་ཞིང་པ་དཀྱུས་མ་ཞིག་ཡིན་ལ། རྒྱ་གུང་བྲན་ཏང་གིས་བརྗོད་གསལ་ལྟར་ཞིང་བྲན་ལམ་ལུགས་ཀྱི་ལམ་སྲོལ་འོག་ཁྲལ་དང་ འུ་ལག་གི་མནར་གཅོད་མང་པོ ་ཞིག་མྱངས་ཡོད་པ་རེད། ཡིན་ནའང་ཨ་ཕའི་སེམས་ཀློང་ནང་བོད་སྡེ་པ་གཞུང་ལ་མི་དགའ་བ་དང་། ཕྲག་དོག ཁོང་ཁྲོ་གཏིང་ནད་སོགས་རྩ་ན་མེད་ལ། ལྷག་པར་དུ་ཁོ་རང་བོད་གཞུང་དགའ་ལྡན་ཕོ་བྲང་དང་བོད་རྒྱལ་ཁབ་ལ་དགའ་ཞེན་དང་སྤོབས་པ་ཧ་ཅང་ཡོད་ཅིང་། ཆུང་དུས་ལོ་བཅུ་དྲུག་ནས་སྡེ་པ་གཞུང་གི་དམག་མིར་འཛུལ་ཞུགས་ཀྱིས་ཐོག་མར་ལྷ་ས་ དང་། རིམ་པས་ཁམས་ས་ཁུལ་དུ་བོད་ཀྱིས་ ས་སྲུང་ལས་དོན་ནང་ཞབས་འདེགས་ཞུས་འདུག ཁོ་པས་བཤད་སྲོལ་ལ། སྐབས་དེར་ཁམས་ཁུལ་དུ་དམག་མིའི་སྦྱོང་བསྡར་སོགས་བྱས་སྐབས་མེ་མདའི་མདེའུ་མེད་པ་དང་། ལྷག་པར་དུ་གྲང་ངར་ཆེ་བས་གོས་དྲོ་པོ་གྱོན་རྒྱུ་མེད་པ། རྩམ་པ་ཡང་འདེང་ངེས་ཞིག་ཟ་རྒྱུ་མེད་པའི་དཀའ་ངལ་མང་པོ་བཤད་མྱོང་། སྐབས་དེར་ངའི་སེམས་ཀློངས་ནང་ཁོང་ཁྲོ་གཏིང་ནས་ལངས་ཤིང་། དེའི་རྒྱུ་མཚན་གཙོ་བོ་ ནི། བོད་ཀྱི་སྐུ་དྲག་མི་སྣ་དང་། དགོན་སྡེ་གྲྭ་ཚང་ཁག་གི་མཛོད་ཁང་ནང་ཟ་འབྲུ་འབོར་ཆེན་ཡོད་ཀྱང་བོད་ཀྱི་ས་སྲུང་དམག་མི་ཚོར་ཟ་འབྲུ་མེད་པ་དེ་ནི་ཆེས་ཧ་ཅང་གི་ཐབས་སྡུག་དང་དྲང་བདེན་མིན་པས་ཡིན། མ་ཟད་དུས་ཡུན་མང་པོའི་རིང་རྒྱ་གུང་བྲན་ཏང་བོད་དུ་སླེབས་ནས་སྐུ་དྲག་ལམ་ལུགས་རྩ་མེད་བཏང་བ་དེར་དགའ་སྣང་སོགས་སྐྱེས་པའི་ཚོར་བ་བྱུང་མྱོང་། ཕྱིར་བཙན་ བྱོལ་དུ་འབྱོར་རྗེས་སླར་ཡང་རྒྱ་གར་དམག་སྡེ་ ༢༢ ནང་ལོ་ཉི་ཤུ་ཙམ་ཞབས་ཕྱིས་ཞུས་ཡོད་ཅིང་། དུས་ཡུན་དེའི་རིང་བོད་ནང་སོ་ཉུལ་བྱས་ཏེ་རྒྱ་གུང་བྲན་ཏང་ལ་འཐབ་རྩོད་བྱས་པ་ དང་། སྦང་ལ་དེཤ་བཅིང་གྲོལ་རང་དབང་རྒྱལ་ཁའི་ནང་མཉམ་ཞུགས་སོགས་བྱས་ཡོད།
ཡིན་
ནའང་ངའི་ཨ་ཕ་དེ་མི་ཡ་མཚན་ཅན་ཞིག་རེད། ཁོ་པ་བོད་ཀྱི་སྤྱི་ཚོགས་རྙིང་པར་སྤོབས་པ་ཞེ་དྲག་ཡོད་པ་རེད། ལྷ་སའི་གྲོང་མཁྱེར་དུ་དམག་སྲུང་བྱས་སྐབས་རང་ཉིད་རང་ལ་བཀོལ་སྤྱོད་ཀྱིས་བོད་ ཡིག་སྦྱོང་བ་དང་། བོད་ཀྱི་ཁ་དཔེ་གྲངས་ལས་བརྒལ་བ་ཞིག་ཤུར་ཤུར་དུ་བཤད་ཐུབ་ཀྱི་ཡོད། དེ་བས་ང་རང་ཆུང་དུས་ནས་ཨ་ཕས་བོད་ཡིག་ཀློག་བཅུག་པ་དང་། སྦྱང་ཤིང་སྟེང་ཡིག་གཟུགས་བྲིས་བཅུག་པ། གང་མཚམས་འཚར་ལོང་བྱུང་སྐབས་བོད་ཡིག་ཐོག་གཏོང་ཡིག་བཏང་བཅུག་པས་སོགས་ཆུང་དུས་ནས་བོད་ ཀྱི་སྐད་ཡིག་ལ་དོ་སྣང་དང་སྤོབས་པ་ཞིག་ངའི་སེམས་ནང་བསྐྲུན་ཐུབ་པ་བྱུང་ཡོད།
ལྷག་
པར་དུ་ཁོང་གིས་ང་ཚོ་རྒྱ་གར་བཙན་བྱོལ་དུ་སྐྱེས་པའི་ཕྲུ་གུ་ཚོར་བོད་ཀྱི་ཡུལ་ལྗོངས་བཀོད་པ་མཛེས་ཤིང་། ལོ་ཏོག་ལེགས་པ། ཕྱུར་བ་དང་གཡག་ཤ་ཤིང་ཏོག་འདྲ་མིན། འབྲོག་ཁྱི་གཟི་ཉམས་ལྡན་པ། རོ་སྒྲུང་། ཁམས་པ་དང་སྡེ་པ་གཞུང་གི་དམག་མི་དབར་འཁྲུག་འཛིང་སོགས་ཀྱི་སྒྲུང ་སྙན་པོ་དེ་འདྲ་ཡང་བཤད་མྱོང་།
གཞན་
ཡང་རྒྱ་གར་ཚ་བའི་ལུང་པར་ང་ཚོ་ཕྲུ་གུ་རྣམས་དངུལ་སྤྲད་དེ་འཁྱག་དངར་དང་སྲས་མ་སོགས་ཟ་རྒྱུ་དགའ་པོ་ཡོད་སྟབས་ཁོང་གིས་འདི་འདྲ་ཞིག་བཤད་མྱོང་། ཐབས་སྐྱོ་པོ་རེད། ང་ཚོ་བོད་ལ་དངུལ་གཅིག་ཀྱང་སྤྲད་མ་དགོས་པར་འཁྱག་པ་ག་ཚོད་དགོས་ནའང་ཡོད་རེད། ལྷག་པར་དུ་སྲས་མ་རྟ་ལ་སྤྲད་པ་མ་གཏོགས་མིས་ནམ་ཡང་ཟ་གི་མ་རེད། སྐད་ཆ་ དེ་རིགས་གོ་ཐོས་བྱུང་བ་དེས་ང་ལ་ཚོར་བ་ཤུགས་ཆེ་སྟེར་བ་དང་བོད་དུ་ཕྱིར་ལོག་བྱ་རྒྱུའི་འདུན་པ་ཤུགས་ཆེ་སྤྲད་མྱོང་།
ཁོང་
ནི་མི་གཤིས་ཀ་བཟང་ཤིང་། ལས་ཀར་འབད་བརྩོན་ཆེ་བ། ཆོས་སེམས་ཆེ་བ། གུ་ཡངས་པ། ཁ་རི་ཁ་ཐུག ཆང་ལ་དགའ་བ། ཡིན་ནའང་ར་བཟི་ན་ལམ་སེང་གཉིད་ཁུག་པ་མ་གཏོགས་རྙོག་འདྲ་བཤད་པ་སོགས་རྩ་ན་བྱས་ ཀྱི་མེད་ལ། ལྷག་པར་དུ་རིགས་རུས་དབྱེ་འབྱེད་རྩ་ནས་མི་བྱས་ཤིང་གར་བའི་ལག་རྩལ་ལ་བསྟོད་ བསྔགས་དང་། གཞོན་སྐྱེས་བོད་རིགས་ཚོར་ཤེས་ཡོན་སྤྲད་རྒྱུ་གལ་ཆེར་བརྩིས་མཁན་ཞིག་ཡིན་པ་ རེད། སྐབས་དེ་དུས་ང་ཚོའི་གཞིས་ཆགས་ནང་གི་བོད་པའི་ཕ་མ་མང་པོས་རང་ཉིད་ཀྱི་ཕྲུ་ གུ་སློབ་གྲྭ་ནས་ཕྱིར་འཐེན་གྱིས་སུད་ཚོང་དུ་འཁྲིད་འགྲོ་གི་ཡོད་སྟབས་ཁོ་པས་ དེ་བཀག་ཐབས་མང་པོ་བྱས་ཡོད།
ཁོ་
པས་དུས་རྒྱུན་དུ་ཕྲུ་གུ་ཚོར་དྲང་པོ་དྲང་བཞག་དང་བླ་མ་དཀོན་ཅོག་བྱས་དགོས་པ། ལས་རྒྱུ་འབྲས་བརྩིས་དགོས་པ། དུས་རྒྱུན་དུ་ལྷག་བསམ་རྣམ་དག་གིས་བོད་སྤྱི་པར་ཞབས་འདེགས་ཞུས་དགོས་པ་སོགས་ཀྱི་བསླབ་བྱ་ནན་པོ་བརྒྱབ་ཀྱི་ཡོད། ཁོ་པའི་སེམས་ནང ་བོད་རང་བཙན་ཡིན་པ་དང་། དུས་རྒྱུན་དུ་བོད་ལ་ཕྱིར་ལོག་བྱ་རྒྱུའི་རེ་བ་བརྒྱབ་ཀྱི་ཡོད་པ་རེད།
རྗེས་
སོར་ཁོ་རང་ལོ་བདུན་ཅུ་དོན་བརྒྱད་སླེབས་སྐབས་གློ་བུར་དུ་ཀེན་སེར་ནད་ནར་གྱིས་ཉལ་སའི་ནང་ན་ཟུག་གིས་ཟླ་བཞི་༷ཙམ་ལྷུང་ཅིང་། མཐར་ལུས་ལ་ཤ་སོགས་ཅི་ཡང་མེད་པར་རུས་པ་༷ཙམ་ལྷག་སྐབས་རང་ཉིད་འདས་གྲོངས་སུ་གྱུར་རྒྱུ་ཡིན་པ་ཤེས་སྟབས། རང་གི་མཛུབ་མོར ་གསེར་གྱི་ཚིགས་ཁེབས་ཐེབས་ལྕག་ཅིག་ཡོད་པ་དེ་མར་བཏོན་ཏེ་འདི་རྒྱལ་བ་རིན་པོ་ཆེའི་སྐུ་སྒེར་ཡིག་ཚང་དུ་འབུལ་རོགས་ཞེས་དང་། ཨ་ཁ་ང་རང་བོད་ལ་ཤི་རྒྱུ་བྱུང་མ་སོང་ཞེས་སྨེ་ངག་ཅིག་འཐེན།།
One Comment »
Leave a comment!
You must be logged in to post a comment.

robotstxt: allowed

filter: keep


text:
འདི་ནི་ཟླ་9ཚེས་5ཉིན་གྱི་ཕྱི་དྲོ་རང་སྐྱོང་ལྗོངས་ཏང་ཨུད་ཀྱི་ཧྲུའུ་ཅི་ཝུའུ་དབྱིང་ཅེས་ལྷ་སར་པཎ་ཆེན་ཨེར་ཏེ་ནི་ཆོས་ཀྱི་རྒྱལ་པོ་དང་མཇལ་འཛོམས་གནང་བའི་གནས་ཚུལ་ཡིན་པ།
ཚེས་5ཉིན་གྱི་ཕྱི་དྲོ་རང་སྐྱོང་ལྗོངས་ཏང་ཨུད་ཀྱི་ཧྲུའུ་ཅི་ཝུའུ་དབྱིང་ཅེས་ལྷ་སར་པཎ་ཆེན་ཨེར་ཏེ་ནི་ཆོས་ཀྱི་རྒྱལ་པོ་དང་མཇལ་འཛོམས་གནང་བ་རེད།
ལྗོངས་ཏང་ཨུད་ཀྱི་ཧྲུའུ་ཅི་གཞོན་པ་ལྗོངས་མི་དམངས་འཐུས་ཚོགས་རྒྱུན་ལས་ཨུ་ལྷན་གྱི་ཀྲུའུ་རེན་བློ་བཟང་རྒྱལ་མཚན་དང་། ལྗོངས་ཏང་ཨུད་ཀྱི་ཧྲུའུ་ཅི་གཞོན་པ་རང་སྐྱོང་ལྗོངས་ཀྱི་ཀྲུའུ་ཞི་ཆེ་དགྲ་ལྷ། ལྗོངས་ཏང་ཨུད་ཀྱི་རྒྱུན་ལས་ཧྲུའུ་ཅི་གཞོན་པ་ལྗོངས་སྲིད་གྲོས་ཏང་ཙུའུ་ཡི་ཧྲུའུ་ཅི་ཏིང་ཡེ་ཤན་བཅས་དང་རང་སྐྱོང་ལྗོངས་ཀྱི་འགོ་ཁྲིད་ཤིང་རྩ་བསྟན་འཛིན་ཆོས་གྲགས་དང་། སྐལ་བཟང་ཚེ་རིང་། ཀའོ་དབྱང་། ས་ལུང་ཕུན་ལཌ་བཅས་ལྷན་དུ་མཇལ་འཛོམས་གནང་བར་ཕེབས་པ་རེད།
ཝུའུ་དབྱིང་ཅེས་རང་སྐྱོང་ལྗོངས་ཏང་ཨུད་དང་སྲིད་གཞུང་གི་ཚབ་ཞུས་ནས་པཎ་ཆེན་ཨེར་ཏེ་ནི་ཆོས་ཀྱི་རྒྱལ་པོས་བོད་དུ་བྱེད་སྒོ་ཁག་བདེ་བླག་ངང་སྤེལ་གནང་བར་བཀྲ་ཤིས་བདེ་ལེགས་ཞུས་པ་རེད། ཝུའུ་དབྱིང་ཅེས་ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གི་བྱམས་བརྩེའི་ཐུགས་ཁུར་དང་། སྐབས་རིམ་བྱུང་གི་རང་སྐྱོང་ལྗོངས་ཏང་ཨུད་དང་སྲིད་གཞུང་གི་ཐུགས་ཁུར་དང་མཐོང་ཆེན། བོད་བརྒྱུད་ནང་བསྟན་གྱི་བླ་མ་སྐྱེས་ཆེན་དང་སློབ་དཔོན་གྱི་བློ་རྩེ་གཅིག་སྒྲིམ་གྱི་མཛུབ་ཁྲིད་བཅས་ཀྱི་འོག་པཎ་ཆེན་ཨེར་ཏེ་ནི་ཆོས་ཀྱི་རྒྱལ་པོས་དཀའ་སྤྱད་འབད་འཐབ་གནང་བས་ནང་བསྟན་གྱི་སྐུ་ཡོན་ཉིན་བཞིན་ཆེ་རུ་སོང་བ་དང་། ཆབ་སྲིད་ཐད་ཀྱི་ལངས་ཕྱོགས་བརྟན་དུ་སོང་བ། རིག་གནས་ཀྱི་བྱང་ཚད་ཟམ་མི་ཆད་པར་མཐོ་རུ་སོང་སྟབས་དད་ལྡན་མང་ཚོགས་ཁྲོད་སྙན་གྲགས་དང་སྐད་གྲགས་ཆོད་ཚད་སྔར་བས་ཆེ་རུ་ཕྱིན་ཡོད། བོད་དུ་ཕེབས་ནས་ཟླ་བ་གཅིག་སོང་རིང་པཎ་ཆེན་ཨེར་ཏེ་ནི་ཆོས་ཀྱི་རྒྱལ་པོས་འགྲུལ་བཞུད་ཀྱི་དཀའ་ངལ་ལ་མ་འཛེམ་པར་ལྷ་ས་དང་། གཞིས་རྩེ། ཆབ་མདོ་སོགས་གྲོང་ཁྱེར(ས་ཁུལ)དུ་སྔ་རྗེས་སུ་ཕེབས་ནས་ཆོས་ཕྱོགས་ཀྱི་མཛད་སྒོ་ཁག་སྤེལ་གནང་སྟེ་ཕ་ཡུལ་གྱི་དཔལ་འབྱོར་དང་སྤྱི་ཚོགས་འཕེལ་རྒྱས་དང་།དབུལ་སྒྲོལ་འགག་སྒྲོལ། དགོན་སྡེ་དོ་དམ་ལ་ཤུགས་སྣོན་དང་གསར་གཏོད་སོགས་ཀྱི་ལས་དོན་ལ་བརྟག་ཞིབ་གནང་བ་དང་། ཏང་གི་མི་རིགས་ཆོས་ལུགས་སྲིད་ཇུས་དྲིལ་བསྒྲགས་ཧུར་ཐག་གནང་བ། དད་ལྡན་སེར་སྐྱ་མང་ཚོགས་ཚོར་མཐུན་སྒྲིལ་ལ་སྲུང་སྐྱོང་དང་། བརྟན་ལྷིང་ལ་སྐུལ་འདེད། ཞི་མཐུན་ལ་སྐུལ་འདེད་བཅས་གཏོང་དགོས་པའི་བཀའ་སློབ་གནང་བ། བོད་བརྒྱུད་ནང་བསྟན་གྱི་སྤྲུལ་སྐུ་ཆེན་པོའི་ཉམས་འགྱུར་ལེགས་པར་མངོན་གནང་བས་མི་རིགས་ཁག་གི་དད་ལྡན་མང་ཚོགས་ཀྱི་བསྔགས་བརྗོད་ཆེན་པོ་ཐོབ་ཡོད་ཅེས་གསུངས།
ཝུའུ་དབྱིང་ཅེས་རང་ལྗོངས་ཀྱི་དཔལ་འབྱོར་དང་སྤྱི་ཚོགས་འཕེལ་རྒྱས་ཀྱི་གནས་ཚུལ་ངོ་སྤྲོད་རགས་ཙམ་གནང་ཞིང་། ཁོང་གིས་ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་འགྱུར་མེད་སྟོབས་ལྡན་གྱི་འགོ་ཁྲིད་དང་ཀྲུང་དབྱང་དང་རྒྱལ་ཁབ་པུའུ་ཨུད་དང་། ཁ་གཏད་རོགས་སྐྱོར་ཞིང་ཆེན་དང་གྲོང་ཁྱེར། ཀྲུང་དབྱང་ཁེ་ལས་བཅས་ཀྱི་རྒྱབ་སྐྱོར་ཤུགས་ཆེན་འོག་རང་སྐྱོང་ལྗོངས་ཏང་ཨུད་དང་སྲིད་གཞུང་གིས་ལྗོངས་ཡོངས་ཀྱི་མི་རིགས་ཁག་གི་ལས་བྱེད་མང་ཚོགས་ཚོ་མཐུན་སྒྲིལ་སྣེ་ཁྲིད་ཀྱིས་ཏང་གི་ཚོགས་ཆེན་བཅོ་བརྒྱད་པ་དང་། སྐབས་བཅོ་བརྒྱད་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གསུམ་པ་དང་། བཞི་པ། ལྔ་པ། དྲུག་པ། ཀྲུང་དབྱང་གི་བོད་ཀྱི་ལས་དོན་སྐོར་གྱི་བཞུགས་མོལ་ཚོགས་འདུ་ཐེངས་དྲུག་པ་བཅས་ཀྱི་དགོངས་དོན་ལག་བསྟར་དོན་འཁྱོལ་ནན་ཏན་བྱེད་པ་དང་། སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གསུང་བཤད་གལ་ཆེན་རབ་དང་རིམ་པའི་དགོངས་དོན་དང་རྒྱལ་སྲིད་སྐྱོང་ལུགས་སྐོར་གྱི་འདུ་ཤེས་གསར་པ་དང་། དགོངས་པ་གསར་པ། འཐབ་ཇུས་གསར་པ་བཅས་ལག་བསྟར་དོན་འཁྱོལ་བྱེད་པ། སྤྱི་ཁྱབ་ཧྲུའུ་ཅིའི་རྒྱལ་ཁབ་སྐྱོང་བར་ངེས་པར་དུ་མཐའ་མཚམས་སྐྱོང་དགོས་པ་དང་མཐའ་མཚམས་སྐྱོང་བར་སྔོན་ལ་བོད་བརྟན་ལྷིང་ཡོང་བར་བྱེད་དགོས་པའི་འཐབ་ཇུས་དགོངས་པ་གལ་ཆེན་དང་མི་རིགས་མཐུན་སྒྲིལ་ལ་ཤུགས་སྣོན་བརྒྱབ་ནས་མཛེས་སྡུག་ལྡན་པའི་བོད་ལྗོངས་སྐྲུན་དགོས་པ། དེ་བཞིན་མཚོ་བོད་ས་མཐོའི་ཕྱོགས་བསྡུས་ཚན་རིག་རྟོག་ཞིབ་ཐེངས་གཉིས་པའི་སྐོར་གྱི་མཛུབ་སྟོན་གལ་ཆེན་གྱི་དགོངས་དོན་ལག་བསྟར་དོན་འཁྱོལ་བཅས་བྱས་ནས་ཏང་གི་བོད་སྐྱོང་མཛད་ཇུས་མཐའ་འཁྱོངས་དང་། ཁྲིམས་ལྟར་བོད་སྐྱོང་། དམངས་ཕྱུག་བོད་དར། ཡུན་རིང་བོད་སྐྲུན། མི་སེམས་གཅིག་སྒྲིལ། རྨང་གཞི་བརྟན་གཏོང་བཅས་ཀྱི་རྩ་དོན་གལ་ཆེན་མཐའ་འཁྱོངས། མི་དམངས་ལྟེ་བར་བྱེད་པའི་འཕེལ་རྒྱས་ཀྱི་བསམ་ཕྱོགས་མཐའ་འཁྱོངས། འཕེལ་རྒྱས་དང་། བརྟན་ལྷིང་། སྣོད་བཅུད་བཅས་ཀྱི་དོན་ཆེན་ཨང་དང་པོ་གསུམ་ལ་དམ་འཛིན་ནན་པོ། ཏང་འཛུགས་སྐྱོང་གི་ཤུགས་སྣོན་ལ་འགན་ལེན། དབུལ་སྒྲོལ་འགག་སྒྲོལ་གྱི་དོན་ཆེན་ཨང་དང་པོར་དམ་འཛིན་ནན་པོ། “འབྲེལ་བ་ཆ་བཅུ་གསུམ”ཐག་གཅོད་ཡག་པོ་བཅས་བྱས་ཏེ་དཔལ་འབྱོར་རྒྱུན་མཐུད་སྐྱོན་བྲལ་འཕེལ་རྒྱས་ལ་སྐུལ་འདེད་དང་། སྤྱི་ཚོགས་ཞི་མཐུན་བརྟན་ལྷིང་ལ་ནུས་ཤུགས་ཡོད་རྒུས་སྲུང་སྐྱོང་། དབུལ་སྒྲོལ་འགག་སྒྲོལ་དམག་འཐབ་ལ་རྒྱལ་ཁ་མཐའ་གཅིག་ཏུ་ལེན་པ། ཁྲིམས་ལྟར་ཆོས་ལུགས་ཀྱི་ལས་དོན་ཧུར་ཐག་སྒྲུབ་པ། མི་རིགས་མཐུན་སྒྲིལ་རྒྱུན་ཆད་མེད་པར་སྲ་བརྟན་དང་འཕེལ་རྒྱས་ཡོང་བར་བྱེད་པ། སྣོད་བཅུད་ཤེས་དཔལ་འཛུགས་སྐྱོང་ལ་ཕྱོགས་ཡོངས་ནས་ཤུགས་སྣོན་རྒྱག་པ་བཅས་བྱས་ནས་སྟོབས་ཤུགས་ཆེར་སྐྱེད་ཀྱིས་ལས་དོན་ཁག་གི་རྣམ་པ་གསར་པ་ཞིག་བཏོད་ཡོད། མི་རིགས་ཁག་གི་མང་ཚོགས་ཚོས་ཉེ་འགྲམ་གྱི་འགྱུར་ལྡོག་ལས་སྤྱི་ཚོགས་རིང་ལུགས་ལམ་ལུགས་ཀྱི་འགྲན་ཟླ་མེད་པའི་ལེགས་ཆ་དང་མེས་རྒྱལ་ཁྱིམ་ཚང་ཆེ་མོའི་དྲོ་སྐྱིད་ཟབ་མོ་ཚོར་ནས་ང་ཚོས་སེམས་གཏིང་ནས་སྤྱི་ཁྱབ་ཧྲུའུ་ཅི་དང་ཏང་ཀྲུང་དབྱང་གི་བྱམས་བརྩེའི་ཐུགས་ཁུར་ལ་ཐུགས་རྗེ་ཆེ་ཞུ་རྒྱུ་ཡིན། གོམ་སྟབས་རྗེས་མར་རང་སྐྱོང་ལྗོངས་ཏང་ཨུད་དང་སྲིད་གཞུང་གིས་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་ཐབས་ཇུས་བཀོད་སྒྲིག་ཁག་ལག་བསྟར་མཐའ་གཅིག་ཏུ་བྱས་ནས་ནུས་ཤུགས་ཡོད་རྒུས་སྒྱུར་འཕེལ་བརྟན་གསུམ་གྱི་ལས་དོན་ཁག་ཡག་པོ་སྒྲུབ་པ་དང་། དབུལ་སྐྱོར་གསར་སྤེལ་སྐོར་གྱི་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་འཐབ་ཇུས་དགོངས་པ་གལ་ཆེན་དང་ལྷག་དོན་དུ་ཤིན་ཏུ་དབུལ་པོའི་ས་ཁུལ་གྱི་དབུལ་སྒྲོལ་འགག་སྒྲོལ་གྱི་བཞུགས་མོལ་ཚོགས་འདུའི་ཐོག་གི་གསུང་བཤད་གལ་ཆེན་གྱི་དགོངས་དོན་གཞིར་བཟུང་བ། སྔར་བས་ཡིད་ཆེས་བརྟན་དུ་གཏོང་བ། དམིགས་གཏན་འཁེལ་བའི་དམིགས་ཚད་ལས་འགན་ལ་དམ་པོར་དམིགས་པ། དམིགས་ཡུལ་མ་གྲུབ་བར་མཚམས་མི་འཇོག་པའི་ཆོད་སེམས་དང་བློ་སྟོབས་ལ་བརྟེན་པ། གནད་སྨིན་དབུལ་སྐྱོར་དང་གནད་སྨིན་དབུལ་སྒྲོལ་ལ་སྐུལ་འདེད་ཤུགས་ཆེན་གཏོང་བ་བཅས་བྱས་ནས་མི་རིགས་ཁག་གི་མང་ཚོགས་དབུལ་པོར་དངོས་དངོས་རྗེན་རྗེན་གྱི་ཐོབ་ཚོར་ཡོང་རྒྱུ་མ་ཟད། 2020ལོར་སླེབས་སྐབས་དུས་བཀག་བཞིན་དབུལ་སྒྲོལ་དང་ཕྱོགས་ཡོངས་ནས་འབྱོར་འབྲིང་སྤྱི་ཚོགས་སྐྲུན་ཐུབ་པའི་འགན་ལེན་ཡང་བྱ་རྒྱུ་དང་། མཚོ་བོད་ས་མཐོའི་ཕྱོགས་བསྡུས་ཚན་རིག་རྟོག་ཞིབ་ཞིབ་འཇུག་ལས་དོན་ཐེངས་གཉིས་པ་ནུས་ཤུགས་ཡོད་རྒུས་ཡག་པོ་བསྒྲུབས་ནས་ཀྲུང་དབྱང་ཁོར་ཡུག་སྲུང་སྐྱོང་ལྟ་བཤེར་ལས་དོན་ཁག་ལ་གཞོགས་འདེགས་ཀྱིས་ཡག་པོ་སྒྲུབ་པ་དང་། “ཤིང་སྡོང་མེད་པའི་དུད་ཚང”མེད་པར་བཟོ་བའི་བྱ་སྤྱོད་སྤེལ་བ། འཛམ་གླིང་གི་དག་ཞིང་མཐའ་མ་སྲུང་སྐྱོང་དང་། མཛེས་སྡུག་ལྡན་པའི་མཚོ་བོད་ས་མཐོ་སྐྲུན་པ། མཚོ་བོད་ས་མཐོའི་མི་རིགས་ཁག་གི་མང་ཚོགས་ཀྱི་འཚོ་བ་སྔར་བས་བདེ་སྐྱིད་ཁམས་བདེ་བཅས་ཡོང་ཆེད་ལེགས་སྐྱེས་ཕུལ་ཏེ་ཕུལ་དུ་བྱུང་བའི་གྲུབ་འབྲས་ལ་བརྟེན་ནས་ཏང་གི་ཚོགས་ཆེན་བཅུ་དགུ་པ་རྒྱལ་ཁའི་ངང་འཚོག་རྒྱུར་བསུ་བ་ཞུ་རྒྱུ་ཡིན་ཞེས་གསུངས།
ཝུའུ་དབྱིང་ཅེས་པཎ་ཆེན་ཨེར་ཏེ་ནི་ཆོས་ཀྱི་རྒྱལ་པོས་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་བཀའ་སློབ་བློ་ལ་བརྟན་པོར་ངེས་ནས་བསྟན་དོན་འཆད་འགྲེལ་དང་། བོད་བརྒྱུད་ནང་བསྟན་གྱི་བསྟན་དོན་ཁྲོད་ཀྱི་དགེ་སྤེལ་སྐྱོན་སྤོང་དང་། འདྲ་མཉམ་ཁོང་ཡངས། དབུལ་སྐྱོར་དཀའ་སེལ་སོགས་ཀྱི་དགེ་མཚན་ལྡན་པའི་བསམ་བློ་དར་སྤེལ། དད་ལྡན་མང་ཚོགས་ཀྱི་བློ་རིག་དང་སྟོབས་ཤུགས་ཐོན་སྐྱེད་འཕེལ་རྒྱས་དང་། དཀའ་སྤྱད་ཕྱུག་འགྱུར། འཚོ་བ་ལེགས་གཏོང་སོགས་ལ་སྤྱོད་པར་ཁྲིད་སྟོན། ཚེ་འདིའི་བདེ་སྐྱིད་འཚོ་བ་ཡག་པོ་སྐྱེལ་བ་བཅས་གནང་སྟེ་བོད་བརྒྱུད་ནང་བསྟན་སྤྱི་ཚོགས་རིང་ལུགས་ཀྱི་སྤྱི་ཚོགས་དང་འཚམ་མཐུན་ཡོང་བར་སྐུལ་འདེད་གཏོང་ཆེད་དགེ་མཚན་ལྡན་པའི་ལེགས་སྐྱེས་མུ་མཐུད་ཧུར་ཐག་འབུལ་རྒྱུའི་རེ་བ་ཡོད་ཅེས་གསུངས། ཁོང་གིས་བོད་བརྒྱུད་ནང་བསྟན་ལས་རིགས་མི་སྣས་བོད་བརྒྱུད་ནང་བསྟན་གྱི་རྒྱལ་གཅེས་ཆོས་གཅེས་ཀྱི་གཟི་བརྗིད་སྲོལ་རྒྱུན་རྒྱུན་འཛིན་བྱས་ཏེ་སེམས་ལ་མེས་རྒྱལ་འཆང་བ་དང་། སེམས་ལ་མི་དམངས་འཆང་བ། མཐའ་གཅིག་ཏུ་ཏཱ་ལའི་རུ་ཚོགས་དང་དབྱེ་མཚམས་གསལ་པོ་འབྱེད་པ། ཁྲིམས་དང་སྒྲིག་སྲོལ་ལྟར་ཆོས་ལུགས་བྱེད་སྒོ་སྤེལ་བ། བློ་བརྟན་འགྱུར་མེད་ངང་མེས་རྒྱལ་གཅིག་གྱུར་དང་སྤྱི་ཚོགས་བརྟན་ལྷིང་སྲུང་སྐྱོང་། མི་རིགས་མཐུན་སྒྲིལ་ལ་ཤུགས་སྣོན་བརྒྱབ་ནས་སྤྱི་ཚོགས་ཡར་ཐོན་ལ་སྐུལ་འདེད་གཏོང་བ་བཅས་བྱས་ཏེ་བོད་འཕེལ་རྒྱས་མྱུར་པོ་དང་ཡུན་རིང་བདེ་འཁོད་ལ་སྟོབས་ཤུགས་ལེགས་སྐྱེས་འབུལ་རྒྱུའི་རེ་བ་ཡོད་ཅེས་གསུངས།
པཎ་ཆེན་ཨེར་ཏེ་ནི་ཆོས་ཀྱི་རྒྱལ་པོས་བོད་དུ་བཞུགས་རིང་གི་མྱོང་ཚོར་ཟབ་མོ་ལྷུག་གླེང་གནང་ཞིང་། ཁོང་གིས་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་བཀའ་སློབ་ཟབ་མོ་བསྲུང་བྱའི་གདམས་ངག་ཏུ་བྱེད་པ་དང་། པཎ་ཆེན་སྐུ་ཕྲེང་བཅུ་པ་མིག་དཔེར་བྱེད་པ། ཀྲུང་གོ་གུང་ཁྲན་ཏང་གི་འགོ་ཁྲིད་ལ་བརྩི་བཀུར་མཐའ་གཅིག་ཏུ་བྱེད་པ། རང་ཉིད་ཀྱི་ནུས་པ་དང་ཤུགས་རྐྱེན་ཐེབས་ཤུགས་འདོན་སྤེལ་གང་ལེགས་བྱེད་པ། བོད་བརྒྱུད་ནང་བསྟན་གྱི་རྒྱ་ཆེའི་དད་ལྡན་སེར་སྐྱ་མང་ཚོགས་ཚོར་ལས་སླ་པོར་ཐོབ་པ་མ་ཡིན་པའི་མཛེས་སྡུག་ལྡན་པའི་འཚོ་བར་གཅེས་སྤྲས་བྱ་རྒྱུའི་སློབ་གསོ་ཁྲིད་སྟོན་བྱེད་པ། རྒྱལ་གཅེས་ཆོས་གཅེས་དང་ཁྲིམས་སྲུང་སྡོམ་སྲུང་བཅས་བྱས་ནས་བོད་ཀྱི་འཕེལ་རྒྱས་བརྟན་ལྷིང་ལ་འབུལ་དགོས་པའི་ལེགས་སྐྱེས་འབུལ་རྒྱུ་ཡིན་ཞེས་གསུངས།
རང་སྐྱོང་ལྗོངས་ཆོས་ལུགས་ལས་རིགས་ཀྱི་འབྲེལ་ཡོད་མི་སྣ་མཇལ་འཛོམས་ལ་ལྷན་དུ་ཞུགས་ཡོད།


text:
ཧ་སི་ལ་སྤྲིངས་པ།
—རང་ཉིད་རྒྱ་རུ་གྱུར་སོང་སྙམ་པའི་ནུ་བོ་ནུ་མོ་རྣམས་ལ་ཕུལ།
འདི་འདྲའི་སྙིང་ཉེ་བའི་རིགས་མཐུན་སྤུན་ཟླ་མང་བོ་ཞིག་ངོ་ཤེས་སུ་གྱུར་བ་ནི་བདག་གི་ཆེས་བླ་མེད་ཀྱི་བསོད་ནམས་ཡིན། ཁྱོད་ཅག་གིས་ང་ལ་གནང་བའི་བརྩེ་བ་དང་སྐུལ་འདེད་ནི་བདག་གི་ཆེས་ཆེ་བའི་རྙེད་པ་ཡིན། དེ་རིང་སྔོན་གྱི་ཉིན་ཐོ་ཞིག་སྔར་བཀླགས་མ་མྱོང་བའི་ནུ་བོ་ནུ་མོ་རྣམས་ལ་སྐུལ་འདེད་ཀྱི་ཕྱིར་དུ་འབུལ་བར་བྱེད། ང་ཁྱོད་ཅག་ཐམས་ཅད་ལ་སྙིང་ནས་དགའ།
ཧ་སི། ངས་འུ་གཉིས་ཀྱིས་ཕན་ཚུན་ངོ་ཤེས་མིན་མི་ཤེས། ངས་དེ་ལྟར་ཟེར་དོན་ནི། ལོ་ངོ་མང་བོའི་སྔ་རོལ་ཞིག་ལ། ངས་མིང་ལ་ཧ་སི་འབོད་པའི་སོག་པོའི་བུ་མོ་ཞིག་ངོ་ཤེས་པ་ཡིན། ངེད་ཁྱིམ་ཁ་གཉིས་ཀྱི་ཕ་མ་དག་ནི་ཕན་ཚུན་གྱི་གྲོགས་པོ་བཟང་བོ་ཡིན། ཁོ་མོ་གཟུགས་རིང་ཞིང་འགྲོགས་བདེ་ལ་ནམ་རྒྱུན་གདོང་ལ་འཛུམ་གྱིས་ཁེངས་པ་དེ་འདྲ་ཞིག་ཡིན། འོན་ཀྱང་། ང་ཚོའི་བར་དུ་འགྲུལ་རྒྱུན་ཆད་ནས་རིང་ཞིག་འདས་ཟིན། ངས་ཤེས་པ་ནི་ཁོ་མོ་ཕྱི་རྒྱལ་དུ་སློབ་གཉེར་ལ་ཆས་སོང་ཞིང་། ཕྱིས་སུ་དེར་གཞིས་ཆགས་ཏེ་གཉེན་བསྒྲིགས་ཤིང་ཕྲུ་གུའང་སྐྱེས་འདུག་ཅེས་པ་ཙམ་ཡིན། ཁྱོད་ངས་བཤད་པའི་ཧ་སི་དེ་ཡིན་ནམ། ཡང་ན་དེ་ལས་འཚབ་གཤིས་སྐྱེན་ལ། དེ་ལས་ལོ་ན་ཕྲ་ཞིང་། མིང་ལ་ཧ་སི་འབོད་པའི་སོག་པོའི་བུ་མོ་གཞན་ཞིག་ཡིན། འོན་ཀྱང་། ངས་ཁྱོད་རང་ངོ་ཤེས་མིན་གང་ལྟར་ཡང་། ངས་བསམ་ན། ངས་ཁྱོད་ཀྱི་སེམས་པ་ངོ་ཤེས་ཀྱིན་འདུག དེ་ནི་ཁྱོད་ཀྱི་སོམ་ཉི་དང་དཀའ་སྡུག་དེ་དག་བདག་གིས་ཀྱང་མྱངས་ཡོད་པས་ཡིན། ཧ་སི། དེ་ནི་འུ་བུ་ཅག་ཐམས་ཅད་པོ་དེ་ལྟར་ནར་སོན་པས་ཡིན།
ཁྱོད་ཀྱིས་དེ་མ་ཐག་ང་ལ་ན་ཟུག་བསླངས་བྱུང་། ཁྱོད་ཀྱིས། འདི་ནི་རིག་གཞུང་གི་རྒྱབ་རྟེན་དང་སྒྲིག་སྲོལ་ཡོད་པའི་དཔྱད་རྩོམ་ཞིག་མིན། འདི་ནི་ང་རང་ནར་སོན་པའི་གོ་རིམ་ཁྲོད་གདོང་ཐུག་པའི་སེམས་ཚོར་ཙམ་ཡིན། རེ་བ་ནི་རྩོམ་ཡིག་འདིར་གླེང་བའི་སོམ་ཉི་དང་དཀའ་སྡུག་གིས། འདི་འདྲའི་རིགས་མཐུན་གྱི་སེམས་ཚོར་ལྡན་པའི་ཡུལ་གཅིག་སྤུན་ཟླ་དག་ལ་ང་ཚོ་ཁེར་རྐྱང་མིན་པའི་ཚོར་བ་ཙམ་བསྐྱེད་རྒྱུ་དེ་ཡིན་ཟེར།
རེད་ཡ། ང་རང་ལོ་ན་གཞོན་དུས་རྒྱུན་པར་ཁེར་རྐྱང་གི་ཚོར་བས་གདུང་མྱོང་། ཐེངས་དང་བོར་དེ་འདྲའི་ཁེར་སྡུག་གིས་མནར་དུས་ནི་དམའ་འབྲིང་གི་ལོ་རིམ་གཉིས་པའི་ས་རྒྱུས་ཀྱི་སློབ་ཁྲིད་སྐབས་ཡིན། དེ་དུས་ང་རང་ཧོང་ཀོང་ནས་ཐེེ་ཝན་ལ་སླེབས་རུང་ཡིན་ལ། བུ་མོའི་སློབ་གྲྭའི་དམའ་འབྲིང་གི་ཐད་ཞུགས་སློབ་མར་རྒྱུགས་འཕྲོད་པ་རེད། ས་རྒྱུས་དགེ་རྒན་ནི་ང་ཚོའི་མཛུབ་ཁྲིད་དགེ་རྒན་ཡིན་ལ། ཞི་དུལ་གཞུང་དྲང་ཞིག་གོ། དེར་མ་ཟད་གཟབ་ནན་གྱིས་སློབ་ཁྲིད་བྱེད་པས་ང་རང་ཁོ་མོར་ཤིན་ཏུ་དགའ་བོ་ཡོད།
འོན་ཀྱང་། ཉིན་དེར་“ནང་སོག་ས་ཁུལ”ཞེས་པའི་སྡེ་ཚན་དེ་ཁྲིད་དུས། ཁོ་མོ་རྩ་བ་ནས་འགྱུར་སོང་ལ། དེ་ནས་བཟུང་ངའི་སེམས་ཀྱི་དགའ་ཞིང་གུས་པའི་མཛུབ་ཁྲིད་དགེ་རྒན་དེ་ཡང་མ་རེད་དོ། །ཁོ་མོས་ཧམ་པ་ཚ་བའི་ཐ་སྙད་བཀོལ་ཏེ་རྒྱང་རིང་གི་ཡུལ་གྲུ་དེ་མཚོན་པར་བྱས་ཤིང་། ས་ཕྱོགས་དེ་ན་འཚོ་བའི་སོག་པོའི་མི་རིགས་ལ་མཚམས་མེད་པར་ངོ་མཚང་བྲུས་བྱུང་། ཁོ་ཚོའི་སྐད་ཆ་དང་དད་པ། ཡུལ་སྲོལ་གོམས་གཤིས་ལ་ཟུར་ཟ་དང་ཁྲེལ་དགོད་བྱས་སོང་། ཁོ་མོས་དྲངས་པའི་དཔེར་བརྗོད་འགའ་རེ་ནི་དངོས་གནས་བདེན་པ་ཡིན་ནའང་། ལ་ལ་ནི་ཁུངས་མེད་ཀྱི་བཤད་ཡམས་འབའ་ཞིག་རེད། དེ་ལྟ་ནའང་། མོ་ལ་དབྱེ་ཞིབ་དང་དཀར་འདོན་གྱི་བསམ་པ་ཕྲན་བུ་ཙམ་ཡང་མེད་ཅིང་། ངོ་མདངས་ཙམ་ཡང་མི་འགྱུར་བར་ཆུ་བཞུར་བཞུར་གྱིས་བཤད་བྱུང་བས། བརྗོད་པ་ཛ་དྲག་གི་སྐབས་སུ་སློབ་གྲོགས་ཚོ་ཧ་ལས་ཧང་སངས་ཤིང་། ཡང་དགོད་སྒྲས་སློབ་ཁང་འགེངས་པར་བྱེད།
ཡུལ་ན་ཡོད་དུས། ཆུང་ངུའི་སྐབས་ནས་རྨོ་བོའམ་ཕ་མ་ཟུང་གིས། ང་ལ་རྒྱུན་པར་རང་ཉིད་སོག་པོ་ཞིག་ཡིན་པ་བརྗེད་མི་རུང་བའི་སློབ་གསོ་ཡང་ཡང་གཏོང་། འོན་ཀྱང་ཤེས་མེད་ཚོར་མེད་ཀྱི་ངང་ནས་ངས་རང་ཉིད་གཞན་དང་མི་འདྲ་བའི་ཁྱད་པར་ཅན་ཞིག་ཡིན་ནོ་སྙམ་དུ་མི་འདོད། འོན་ཀྱང་ཉིན་མོ་དེར། སློབ་གྲོགས་ཡོངས་ཀྱི་ཧབ་དགོད་དང་ངེས་མེད་དུ་བསྟན་ཡོང་བའི་མིག་མདངས་དེ་དག་ལས། ངས་ད་གཟོད་རང་ཉིད་“མི་རིགས་གཞན་”ཞིག་ཡིན་པ་ཚོར་བྱུང་། ཐེངས་དང་བོར་རིགས་བཀར་ཞིང་མཐར་དེད་པའི་ཁེར་སྡུག་དང་ན་ཟུག་ཚོར་བྱུང་། ད་གཟོད་སྙིང་ཁོང་རུས་པའི་གཏིང་ནས་རང་ཉིད་རུས་རྒྱུད་དང་ཁ་བྲལ་བའི་སོག་རིགས་ཤིག་ཡིན་པའི་འདུ་ཤེས་རྙེད་བྱུང་།
ཧ་སི། ཁྱོད་རང་ནར་སོན་གྱི་མྱོང་བའང་ཕལ་ཆེར་ངའི་འདི་དང་ཆ་འདྲ་བ་ཞིག་ཨེ་རེད།
ཡ་མཚར་བ་ཞིག་ལ། ལོ་ན་གཞོན་པའི་ང་ལ་མཚོན་ན། ཐེངས་དེའི་ས་རྒྱུས་ཀྱི་སློབ་ཐུན་དེ་ནི་ཚེ་སྲོག་འདིའི་ཆེས་ཐོག་མ་དང་ཆེས་ཟབ་པའི་རྨ་ཤུལ་ཆེན་པོ་ཞིག་རེད། འོན་ཀྱང་། སྐབས་དེར་ཡུལ་དངོས་དེར་ཡོད་པའི་མི་གཞན་པ་དག་ལ་མཚོན་ནས་བཤད་ན། ཤིན་ཏུ་ཉན་སྤྲོ་བའི་ས་རྒྱུས་ཀྱི་སློབ་ཐུན་ཞིག་ལས་ཅི་ཡང་ཡིན་མི་སྲིད། སློབ་ཐུན་གྲོལ་རྗེས། སློབ་གྲོགས་དག་གིས་སྔར་བཞིན་བདག་ལ་འགྲོགས་བདེའི་རྣམ་འགྱུར་འཛིན་པར་བྱེད་ལ། དགེ་རྒན་གྱིས་ཀྱང་གཤིས་འཇམ་དང་བློ་དཀར་གྱི་ཞལ་མདངས་བསྐྱར་ཏུ་གསོས་བྱུང་། སུས་ཀྱང་ངའི་སེམས་ཀྱི་རྨ་ཁ་ཚོར་གྱིན་མི་འདུག ཁོ་ཚོར་མཚོན་ན་དོན་དག་ཅི་ཡང་མ་བྱུང་བ་དང་འདྲ།
རྗེས་སུ། དེ་ལྟ་བུའི་རྐྱེན་ངན་ལ་རྟག་པར་འཕྲད་ཅིང་། བདག་གི་སེམས་སུ་རྨ་ཁ་ཡང་ཇེ་མང་ནས་ཇེ་མང་དུ་གྱུར། དེ་ལྟ་ན་ཡང་དེ་ཉིད་ཇེ་སྲབ་ནས་ཇེ་སྲབ་ཏུ་ཡང་གྱུར་ཏོ། །དེ་ནི་ནར་སོན་གྱི་གོ་རིམ་ཁྲོད། ངས་རང་གི་ཉེ་འཁོར་གྱི་རྒྱ་མི་ཕལ་མོ་ཆེས་ང་ལ་བསམ་གཟས་ནས་གནོད་སེམས་བཅངས་པ་མེད་ལ། དེ་ལྟར་བྱས་པས་ང་ལ་གནོད་པ་བྱས་འགྲོ་བར་ཡང་ཤེས་ཀྱིན་མེད་པ་ཡུན་གྱིས་ཧ་གོ་བས་ཡིན། དེ་ནི་མི་གྲངས་མང་ཞིང་ལོ་རྒྱུས་རིང་ལ། རིག་གནས་རྒྱ་ཆེ་བའི་རྒྱ་ནག་མི་རིགས་ལ་མཚོན་ནས་བཤད་ན། དུས་ཡུན་ཤིན་ཏུ་རིང་བོར་རང་གི་མི་རིགས་དཀྱིལ་སྙིང་དུ་བཟུང་ནས་ཆོས་ཐམས་ཅད་ཀྱི་ཚད་གཞི་ལ་བསམ་བློ་གཏོང་བ་དང་རྟོག་ཞིབ་བྱེད་པ་དང་ཐག་གཅོད་པར་གོམས་ཡོད་པས་ཡིན།
འདི་ལྟ་བུའི་གོམས་སྲོལ་དེ་རྒྱུན་ལྡན་གྱི་འཚོ་བའི་ཁྲོད་མངོན་པ་ཙམ་ཡིན་ན། དེ
ལ་མི་འགྲིག་པ་ལྷག་པོ་ཅང་མེད་དེ། མི་རིགས་རེ་རེས་རང་ཉིད་འཛམ་བུ་གླིང་གི་དཀྱིལ་སྙིང་ཡིན་སྙམ་གྱི་རྟོག་བཟོ་བྱ་ཆོག་པ་རེད། འོན་ཀྱང་། ཆབ་སྲིད་ཀྱི་ཁྲོད་དུའང་དེ་ལྟ་བུའི་སེམས་ཁམས་བཟུང་བ་ཡིན་ན། གནོད་འཚེ་ནི་བཟློག་ཐབས་མེད་པ་ཞིག་གོ །
ཧ་སི། འདིས་ཀྱང་ཁྱོད་ལ་དངངས་འཚབ་སྟེར་གྱིན་པ་ངས་ཧ་གོ་ཡི་འདུག དེའི་ཕྱིར་ཁྱོད་ཀྱིས། ང་ཚོས་གདོང་གཏོད་པའི་ཉེན་ཁ་ཆེས་ཆེ་བ་ནི། ཁོར་ཡུག་ཆེན་པོ་འདིས་རིས་སུ་མི་འབོར་བའི་ཆེད་དུ། ང་ཚོས་ཅིས་ཀྱང་ཁོར་ཡུག་ཆེན་པོ་འདིའི་རིག་གནས་དང་དུ་ལེན་དགོས་ལ། ཡང་མི་གྲངས་ཉུང་དྲགས་པས་ང་ཚོས་དང་ལེན་བྱེད་པས་མི་ཚད་དང་དུ་ལེན་རྒྱུ་ཚད་ལས་བརྒལ་ཏེ། རང་གི་རྩ་བའམ་སྲོག་ཉིད་ཡོངས་སུ་བརྗེད་པར་འགྱུར་བ་ཧ་གོ་ཡོང་བ་དེ་རེད། ཅེས་ཟེར།
ཧ་སི། མ་སྐྲག་དང་། ངས་ཁྱོད་ལ་ཡུན་གྱིས་བཤད།
ཐེངས་འདིར་ང་རང་ཕ་ཡུལ་དུ་ལོག་དུས། ས་གནས་དེ་གའི་གྲོགས་མོ་ཞིག་གིས་ང་ལ་འདི་སྐད་བརྗོད། མོ་རང་ལོ་ན་གཞོན་པའི་སྐབས་ཤིག ནང་སོག་གི་རྟ་རྩལ་རུ་ཁག་ཅིག་ལ་འགྲོགས་ནས་ལྷོ་ཕྱོགས་ལ་འཁྲབ་སྟོན་བྱེད་པར་སོང་བ་ཡིན། སི་ཁྲོན་གྱི་གྲོང་གསེབ་ཅིག་ཏུ། སྤྲོ་སེམས་རབ་ཏུ་འཁོལ་བའི་མི་ཚོགས་ཤིག་གིས་ཡོངས་སུ་བསྐོར་ཅིང་། རྒན་གཞོན་ཤིན་ཏུ་མང་བོས་ཁོ་ཚོར་སྐེ་འཇུ་དང་ལག་འཇུ་གཏོང་ལ། གདོང་ལ་མཆི་མས་ཁེངས་ཏེ་ངག་ནས། “ང་ཚོ་ནི་སོག་རིགས་ཡིན། ང་ཚོའི་གནའ་བོའི་མེས་པོ་དག་ནི་སོག་རིགས་ཡིན། ”ཞེས་ཡང་ནས་ཡང་དུ་ཟློ་བར་བྱེད།
དེ་དག་ནི་མི་རབས་ཅི་ཙམ་བརྒྱུད་པ་མི་ཤེས་པའི་ཚ་རྒྱུད་དག་དག་རེད་ལ། ཁོ་ཚོས་སྨྲས་པའི་སྐད་ཆ་ནི་སི་ཁྲོན་གྱི་ལུང་སྐད་འབའ་ཞིག་རེད། དེ་དག་གི་ཁྲོད་ཀྱི་མི་མང་བོ་ཞིག་ནི་སྔར་ཉིན་ནས་ལེ་བར་བཅུ་ཕྲག་ལྷག་གི་ས་ནས་ཡོང་བ་རེད་ལ། ཁོ་ཚོ་ལམ་ཐག་དེ་འདྲའི་རིང་བོ་ཞིག་ནས་རྒྱང་རིང་གི་སྤུན་ཟླ་དག་ལ་བལྟ་འདོད་ཀྱིས་ཡོང་ཞིང་། དེ་དག་ལ། “ང་ཚོ་ཡང་སོག་རིགས་ཡིན། ང་ཚོས་གནའ་ནས་ད་བར་རང་གི་རྩ་བ་དེ་བརྗེད་མེད། ” ཅེས་པའི་གོ་བརྡ་སྤྲོད་དུ་འོངས་པ་རེད།
ཧ་སི། ཁྱོད་ཀྱིས་ཤེས་རྒྱུ་ཞིག་ལ། “ཁྲག་རྒྱུད་”ནི་ཤིན་ཏུ་ཁྱད་མཚར་གྱི་ཆོས་ཤིག་རེད་དེ། དེ་ནི་ཁྱོད་རང་སྐྱེས་པའི་སྔ་རོལ་ནས་ཆེས་གདོད་མའི་ཚེ་སྲོག་གི་ས་བོན་དུ་བསྐུངས་པའི་འབོད་པ་ཞིག་རེད། ཁྱོད་ཉིད་རང་གི་རུས་རྒྱུད་ཀྱི་ཚོ་བ་དེར་འཚོ་ཞིང་། རང་གི་མཐའ་འཁོར་གྱི་ཟླ་གྲོགས་དང་ཁྱད་པར་གང་ཡང་མེད་པའི་དུས་དང་། ཁྱོད་ཀྱི་རུས་རྒྱུད་དེའི་འཚོ་གནས་ལ་མངོན་གསལ་གྱི་འཇིགས་པ་ཅི་ཡང་མེད་པའི་སྐབས་སུ། དེ་ཉིད་ལྷིང་ཞིང་འཇགས་པའི་ངང་དུ་བསྟན་མེད་ཐོགས་མེད་དུ་གནས་པས། ཁྱོད་ཀྱིས་ཚེ་གང་བོ་ཁུ་སིམ་གྱིས་བསྐྱལ་ཆོག་ཅིང་། དེ་ཡི་རང་བཞིན་ཚོར་མི་ཐུབ་ལ་དེ་ཡི་ཤུགས་རྐྱེན་དེ་ལས་ཀྱང་མྱོང་མི་དགོས་སོ། །
དེ་ཡི་ཤུགས་རྐྱེན་ནི་རུས་ཚོ་དང་གྱེས་པའམ། རུས་ཚོ་ཧྲིལ་བོའི་འཚོ་གནས་དེ་ཉེན་ཁ་ལ་ཐུག་པའི་སྐབས་སུ་ད་གཟོད་མངོན་ཡོང་བ་ཞིག་རེད། དུས་དེར། དེ་ཉིད་ཁྱོད་ཀྱི་བླ་སྲོག་ལས་ཕྱིར་བུད་དེ་ཁྱོད་ལ་འབོད་པ་གཏོང་ངོ་། །
ཧ་སི། འདི་ལྟའི་འབོད་པ་དྲག་པོའི་དབང་གིས། ད་གདོད་ང་ཡིས་མགྱོགས་པོར་ལམ་དེ་འདྲའི་མང་བོ་ཞིག་བརྒྱུད་ནས་གཙང་བོ་དེའི་འགོ་ཁུངས་བཙལ་བ་ཡིན། ཞི་ལ་མུའུ་ལོན་གཙང་བོ་ནི་བདག་གི་སེམས་སུ་ཡུན་རིང་བོར་བཞུར་ཅིང་། མཚན་མོའི་རྨི་ལམ་ལས་ངས་རྟག་པར་གཙང་བོ་གང་དེ་ཆལ་ཆིལ་གྱིས་འབྲོག་ཐང་དུ་འབབ་པའི་སྒྲ་ཉིད་ཐོས་ཡོང་།
འབྲོག་ཐང་ལ་མུ་དང་མཐའ་བྲལ། ཉིན་དེར། ང་དང་གྲོགས་པོ་དག་ཅེ་ཕུ་རྟགས་ཅན་གྱི་མོ་ཊ་གཉིས་ལ་བསྡད་དེ། རྩྭ་ཐང་དུ་ཉིན་གང་བོར་བཙལ་ནའང་གཙང་བོ་འབབ་སའི་གཡང་རོང་རྙེད་ཐབས་བྲལ། གྲོགས་པོ་ལམ་པ་དེ་སྔོན་མར་ཐེངས་འགར་སོང་མྱོང་ནའང་། རྩྭ་ཐང་ནི་དངོས་གནས་ཆེ་དྲགས་ཤིང་། ལམ་སྟོན་གྱི་རི་བོ་རེ་རེ་ཡང་ཕན་ཚུན་ལ་ཤིན་ཏུ་འདྲ་བ་ཞིག་གོ །ང་ཚོ་སྐབས་རེར་སོང་ཞིང་སྐབས་རེར་བསྡད་པ་ཡིན་ལ། ཡང་མངོན་པར་འཕགས་པའི་རི་དང་དེའུ་རེར་འགོས་ནས་རྒྱང་རིང་ལ་བལྟས་པ་ན། གཙང་བོ་རྒྱང་རིང་གི་ཕྱོགས་སུ་འབབ་པའི་སྒྲ་ཉིད་ཐོས་ཡོང་། ཧ་སི། སྒྲ་དེ་ནི་ངའི་སེམས་སུ་བབས་པ་དང་འདྲའོ། །
མི་མེད་འབྲོག་སྟོང་གི་རྩྭ་ཐང་དུ་ད་གདོད་སྐྱ་མི་གཞོན་ནུ་ཞིག་དང་ཕྲད་བྱུང་། ཁོ་རང་གསེག་འཕྲོས་ཀྱི་ཉི་འོད་ཀློང་ནས་ང་ཚོར་ཕྱོགས་ཏེ་དལ་དལ་གྱིས་སླེབས་བྱུང་། ང་ཚོའི་དཀའ་ཁག་ཤེས་འཕྲལ། གཞོན་ནུ་དེས་ལག་པ་བཏེགས་ཏེ་གཡས་ཕྱོགས་ཀྱི་མདུན་ཐད་སྟོན་ཙམ་བྱས་པར། གཙང་བོ་འབབ་སའི་ལུང་འགག་མིག་མདུན་དུ་ཤར་བྱུང་། ང་ཚོ་ནགས་ཚལ་ཆུང་ཆུང་ཞིག་བརྒྱུད་ཅིང་། བདེ་མོ་མིན་ལ་བགྲོད་དཀའ་བའི་རྡོ་ལམ་རིང་བོ་ཞིག་དེད་ནས་སོང་སྟེ། གཞི་ནས་གཙང་བོའི་འགག་འཕྲང་གི་མཐིལ་ལ་སླེབས་དུས། ས་རུབ་ལ་ཉེ་བྱུང་།
འདི་ནི་ཕྱོགས་གསུམ་རི་བོས་བསྐོར་ཞིང་། མཐིལ་གཏིང་དུ་ལྷུང་བའི་རི་འགག་ཅིག་རེད། རི་རྩའི་རྡོ་གསེག་ནི་ཆུས་སྦངས་ཏེ་འདམ་དུ་གྱུར་འདུག ཞིབ་ཏུ་བལྟས་ཚེ་དེ་ལས་ཆད་མེད་ཀྱི་ཆུ་འབུད་བཞིན་འདུག་ལ། དེ་ཡིས་རྡོ་གསེག་གི་ས་གཞི་ཡོངས་སུ་བརླན་འདུག ཕྱིར་བུད་པའི་ཆུ་དག་འདོམ་པ་འགའི་མཚམས་སུ་གཅིག་ཏུ་འཁྱིལ་ཞིང་དེ་ནས་ཀྱང་ཕྱི་ཕྱིར་ལྷུང་ལྷུང་གིས་འབབ་ལ། དེ་ཉིད་ཆུ་ཕྲན་དུ་གྱུར་བའི་འགྲམ་ངོགས་སུ་ལྕུག་ཕྲན་དང་མེ་ཏོག་གིས་ཁེངས། ཆུ་ཕྲན་དེ་ཉིད་ཀྱི་རྒྱུན་ནི་སྔ་མ་སྔ་མ་ལས་ཆེ་ཞིང་སྒྲའང་ཇེ་དྲག་ནས་ཇེ་དྲག་ཏུ་སོང་སྟེ། ཅུང་ཐག་རིང་བའི་ནགས་ཚལ་གྱི་མཚམས་སུ་གཙང་བོ་ཆུང་ཆུང་ཞིག་ཏུ་གྱུར་ནས། རྒྱང་རིང་ནས་རྒྱང་རིང་གི་ཕྱོགས་སུ་འབབ།
ང་རང་རྐང་རྗེན་དུ་ཆུ་ཕྲན་སྲབ་བུ་དེར་ཞུགས་པ་ཡིན། སྟོན་ཟླ་དགུ་བ་ཚེས་རུང་གི་གནམ་གཤིས་དྲན་པོ་ཡིན་ནའང་ཆུ་ཕྲན་དེ་འཁྱགས་པ་ལ་ཚད་ཅིག་མི་འདུག ང་རང་འཁྱགས་རོམ་གྱི་སྟེང་དུ་འགྲེང་བ་བཞིན་ཅང་མ་འགོར་བར་གྲང་ནས་གཟེར་བར་བྱེད། འོན་ཀྱང་། ཧ་སི། ཁྱོད་ཀྱིས་ངའི་སེམས་ཁོང་གི་དྲག་ཏུ་གདུ་བའི་ཁྲག་དྲོན་དེ་ཚོད་དཔག་ཐུབ་ངེས།
ཧ་སི། ངས་རང་གི་ཁྲག་རྒྱུད་དེའི་རྐྱེན་གྱིས་ཅི་ཙམ་གྱི་ང་རྒྱལ་འཛིན་བཞིན་པ་ཁྱོད་ཀྱིས་ཤེས་སམ། ཕ་མའི་ཡུལ་སྡེ་ལ་མིས་བྱས་པའི་གནོད་འཚེ་ཤིན་ཏུ་མང་བོ་ཕོག་ནའང་། ས་གཞི་འདི་ཇི་སྲིད་གནས་པ་དེ་སྲིད་དུ། ཚེ་སྲོག་གི་རེ་འདུན་ཡོད་ཚད་དུས་གཅིག་ལ་འཕག་འཚག་དང་འཚང་ཁ་ཤིག་ཤིག་གིས་ཕྱིར་བརྟོལ་བར་བྱེད། ཞི་ལ་མུའུ་ལོན་གཙང་བོའི་ཁྲོད་དུ་ཞུགས་དུས། འགོག་ཐབས་མེད་པའི་རིགས་ཀྱི་འདུ་ཤེས་དྲག་པོ་ཞིག་གིས་ང་རང་དམ་པོར་བཅངས་པའི་ཚོར་བ་སྟེར། དེ་ལྟ་བུའི་བདེ་སྣང་ཆེན་པོ་དེས་ང་ཚོའི་ངོ་གདོང་མཆི་མས་དཀྲིགས་པའང་མི་ཚོར་ལ། དེ་ཉིད་སྡུག་བསྔལ་དྲག་པོ་ཞིག་ལས་རྙེད་པ་ལོས་ཡིན་སྙམ་པ་བྱེད།
ལོ་ངོ་མང་བོར་ང་ཡི་ཁྲག་རྩའི་སྦུབས་སུ་ང་ལ་འབོད་པ་གཏོང་བའི་སྒྲ་སྐད། རྒྱུན་པར་རྒྱང་རིང་བའི་རི་སྒང་ནས་ང་རང་འབོད་པའི་སྒྲ་སྐད། སྐབས་འདིར་དེ་དག་ལྷུང་ལྷུང་གི་ཆུ་སྒྲའི་ཁྲོད་གཅིག་ཏུ་གྱུར་བས། ངས་ད་གཟོད་མ་ཡུམ་གྱི་ས་གཞི་རུ་ཆ་ཚང་བའི་རང་ཉིད་རྙེད་བྱུང་།
སྐྱེས་ནས་ད་ལ་ཐུག་པས་ད་ནི་བློ་འགྱོད་གང་ཡང་མེད། ང་རང་ཁ་སྦུབ་ཏུ་ལོག་སྟེ་ཆུ་འགོའི་ཆུ་གཙང་འཐུང་། གནམ་རྒན་མའི་ཕོན་ཆེ་བའི་གནང་སྐྱེས་ལ་ཐུགས་རྗེ་ཆེ། འོན་ཀྱང་། ཧ་སི། ངས་ཁྱོད་ལ་སེམས་གཏིང་ནས་མཉན་དུ་གཞུག་འདོད་པ་ནི་དེའི་རྗེས་ཀྱི་བདག་གི་སེམས་ཁམས་ཡིན།
དེའི་རྗེས་སུ། ང་རང་ཕྱིར་ཁི་སི་ཁི་ཐིན་ཚོ་བར་ཡོང་བ་ཡིན། ས་གནས་དེའི་སྣེ་ལེན་དགོངས་ཚོགས་སུ་ཁོ་ཚོས་ང་ལ་དཀར་གཙང་གི་ཁ་བཏགས་ཤིག་ཕུལ་སོང་། ལོ་ན་བགྲེས་པའི་རྒན་པོ་འགས་ང་ལ་སྔོན་ཆད་བདག་གི་སྤོ་བོ་དང་རྨོ་བོས་གནས་འདིར་ཇི་འདྲའི་སེམས་ཤུགས་བཏོན་པ་ཡིན་ཚུལ་སྨྲས་བྱུང་། ཡང་མི་འགའ་རེ་ཡོང་ནས་ཁོ་ཚོས་བདག་གི་ཨ་མ་ལགས་བརྗེད་མེད་ཚུལ་བཤད་བྱུང་།
དཀར་གཙང་གི་ཁ་བཏགས་ཕྲག་པར་གཡོགས་པས་མ་ཡུམ་གྱིས་བརྩེ་བའི་བྱིལ་བྱིལ་གནང་བ་འདྲ། ཕོར་བ་བཏེགས་ཏེ་ཐམས་ཅད་ལ་བཀའ་དྲིན་ཞུ་དུས། ངས་གློ་བུར་དུ་ང་དང་མིག་མདུན་གྱི་གྲོགས་པོ་འདི་དག་གི་སྐྱེ་གཟུགས་ཇི་འདྲའི་མཚུངས་པ་ཚོར་སོང་། ང་རང་གཞི་ནས་རང་གི་རིགས་མཐུན་དག་གི་ནང་ལ་ལོག་ཐུབ་སོང་། ཧ་སི། ངའི་མདུན་གྱི་མི་འདི་དག་གི་སྐྱེ་གཟུགས་ང་དང་ཇི་འདྲའི་མཚུངས་པ་ལ་ཨང་། ཕལ་མོ་ཆེ་ནི་མེ་ལོང་དུ་ཤར་བའི་རྒྱུས་ཡོད་ཀྱི་གདོང་དབྱིབས་དང་འདྲ་བོ་འདུག མི་ཚོགས་ཁྲོད། ངས་ཐ་ན་སྤོ་བོ་དང་རྨོ་བོ་ལོ་ན་གཞོན་དུས་ཀྱི་ཞལ་མདངས་ཀྱང་མཐོང་འོང་བ་འདྲ།
སྐབས་འདིར། ཁྲག་རྒྱུད་ནི་ཐིག་རིས་དང་ཁ་དོག་ལྡན་པའི་གཟུགས་ཅན་ཞིག་ཏུ་གྱུར་ཏེ། ང་ཡི་མིག་མདུན་ལ་མངོན་གསལ་དུ་བཅར་ནས། གནས་འདི་ནི་ང་ཡི་དོན་དམ་གྱི་གནས་མལ་དང་ང་ཡི་ཚེ་སྲོག་གི་ཆེས་ཐོག་མའི་འགོ་ཁུངས་ཡིན་ཚུལ་བརྗོད། མི་ཚེ་ཕྱེད་ཀའི་དངངས་འཚབ་ཀྱི་རྗེས་ཏེ། དུས་འདི་ཙམ་ནི་ཇི་འདྲའི་མི་སེམས་ལ་ལྷོད་བག་དང་སྤྲོ་སྣང་སྟེར་བའི་མཇལ་འཛོམས་ཤིག་རེད་ཨང་། ལྟོགས་སྐོམ་གྱིས་མནར་བའི་མི་ཞིག་གིས་ཕུན་སུམ་ཚོགས་པའི་སྟོན་མོའི་སྟེང་རང་གི་སྡོད་ས་སྟོན་པའི་མིང་ཡིག་མཐོང་སོང་བ་ཇི་བཞིན། ངས། གཞི་ནས་དགའ་བ་ཚད་མེད་ཀྱིས་རང་གི་སྡོད་གནས་རྙེད་སོང་།
ཧ་སི། ཁྱོད་རང་ད་དུང་སྐྲག་དོན་ཅི་ཞིག་ཡོད་དམ།
ཧ་སི། ཁྱོད་ཀྱིས་ང་ལ་ཡིད་ཆེས་གནང་རོགས། ནམ་ཞིག་ཁྱོད་ཀྱིས་ནང་སོག་གི་ལོ་རྒྱུས་བརྗེད་པའམ། སོག་པའི་སྐད་རིགས་བརྗེད་པའི་དབང་དུ་བཏང་ནའང་། འོན་ཀྱང་། ཧ་སི། ཁྱོད་ཀྱིས་ཅིས་ཀྱང་རང་གི་སྐྱེ་ཁུངས་བརྗེད་མི་སྲིད། “ཁྲག་རྒྱུད་”ནི་གང་འདོད་ཀྱིས་གཡུག་པ་དང་བརྗེད་རུང་བའི་ཆོས་ཤིག་མ་རེད་ལ། སུས་ཀྱང་ཁྱོད་ཀྱི་སེམས་ནས་དེ་ཉིད་ལེན་ཐབས་ཡོད་པ་མ་རེད།
དེ་ནི་ས་བོན་དང་མེ་ཏོག་ཡིན་ལ། ཤིང་འབྲས་ཀྱང་ཡིན། དེ་ནི་དྲོད་ཁོལ་དང་འོད་ཟེར་ཡིན་ལ། མདུན་ཕྱོགས་ཀྱི་ཆད་པ་མེད་པའི་འབོད་པའང་ཡིན། ནམ་ཉི་མ་ཞིག་ལ། ཁྱོད་རང་དེ་ཉིད་དང་ཐད་སོར་འཕྲད་པའི་དུས་སུ། ཁྱོད་ཀྱིས་དེ་ནི་དྭངས་ཤིང་གསལ་ལ། ཆུ་ཟླ་ལྟ་བུའི་མེ་ལོང་ཞིག་ཏུ་མཐོང་བར་འགྱུར།
ཧ་སི། ང་ཡི་ན་གཞོན་གྱི་སྤུན་ཟླ། ཁྱོད་ལ་ད་དུང་བློ་སེམས་མི་བདེ་བ་ཅི་ཞིག་ཡོད་དམ།
འཆིང་གྲོལ་གྱིས་བསྒྱུར།
རྩོམ་སྒྲིག་པ། དབང་མོ།
(མཆོད་མེའི་པར་དབང་གཞན་གྱིས་དགོལ་མི་རུང)
རྩོམ་ཁུངས། ངེད་དྲ་བ།


text:
«འབུམ་རམས་པ་སི་ཁྲི་རན་ཇི»ནི་ཨ་རིའི་རི་མོའི་སྒྲུང་དེབ་ཅིག་རྨང་གཞི་བྱས་ཏེ་གློག་བརྙན་དུ་བསྒྱུར། འབུམ་རམས་པ་སི་ཁྲི་རན་ཇི་ནི་ཉིག་ཡོག་གྲོང་ཁྱེར་གྱི་གཤག་བཅོས་སྨན་པ་འཇོན་ཐང་ཅན་ཞིག་ཡིན་མོད། བདག་འཛིན་གྱི་བསམ་བློས་ཀུན་ནས་སྨྱོས་ཤིང་རང་སྣང་གི་རི་བོ་གནམ་ལ་ཟུགབྲག་ལམ་ནས་བྱུང་བའི་རླངས་འཁོར་གྱི་དོན་རྐྱེན་ཞིག་ལས། ཁོ་བོའི་ལག་པ་གཉིས་ལ་རྨས་སྐྱོན་ཚབ་ཆེན་ཤོར་ཏེ་སྨན་གྱིས་གསོ་ཐབས་བྲལ། གཤག་བཅོས་ཀྱི་ལས་ཀ་ལ་སྔར་ལྟར་ཞུགས་ཐབས་མེད་པར་གྱུར་པས། ཁོས་གོ་ལའི་ཤར་ཕྱོགས་ཀྱི་སྤྱི་ཚོགས་གཞན་ཞིག་ནས་ལག་ཟུང་གི་རྨས་སྐྱོན་ལ་བཅའ་ཐབས་བཙལ།
རྨས་སྐྱོན་ལ་དྲག་སྐྱེད་ཆེར་མ་བྱུང་བའི་རྗེས་སུ། འབུམ་རམས་པ་སི་ཁྲི་རན་ཇི་བལ་བོའི་རྒྱལ་ཁབ་ཏུ་ཕྱིན། གནས་དེ་ནས་ཁོ་རངAncient One ཞུ་བའི་གསང་བའི་ཆོས་བསྒྲུབ་པའི་སྔགས་འཆང་ཞིག་དང་མཇལ། སྔགས་འཆང་གིས་ངན་སྔགས་མཁན་ཚོགས་ཤིག་བསྡུས་ཏེ་མ་རིག་མུན་ནག་གི་གནོད་པ་ལས་འཇིག་རྟེན་གྱི་ཁམས་བདེ་བར་འགོད་པའི་ལས་ལ་བྲེལ། འབུམ་རམས་པ་སི་ཁྲི་རན་ཇིས་དང་ཐོག་རྨས་སྐྱོན་ཤོར་བའི་ལག་ཟུང་ལ་གསོ་ཐབས་བཙལ་བ་ཡིན་མོད། རྗེས་ནས་གསང་སྔགས་ཀྱི་མཐུ་མི་སྨན་པ་སྦྱང་ཐུབ་པར་མཐོང་པས། སེམས་སྦྱོང་གི་དཀའ་བ་ལྷུར་ལེན་བྱས་ཏེ། Ancient One གྱི་མཛུབ་སྟོན་ལ་བརྟེན་ནས་བདག་འཛིན་གྱི་ལྟ་བ་གཞོམ་པར་བྱས། འབྲས་བུ་ཅུང་ཐོབ་པ་དང་བསྟུན། ཁོའི་ལག་ཟུང་གསོ་བའི་དམིགས་ཡུལ་དེ་ཡང་དོན་ཆུང་དུ་གྱུར་ནས། འཇིག་རྟེན་གྱི་གེགས་དང་ངན་པ་རྒྱང་སྐྲོད་བཏང་སྟེ་སེམས་ཅན་སྐྱོབ་པའི་དཔའ་བོ་ཞིག་ཏུ་ལོག་པ་མཐར་ཐུག་གི་དམིགས་ཡུལ་དུ་གྱུར།
སྤྱིར་གློག་བརྙན་གྱིས་སྤྱི་ཚོགས་སོ་སོའི་ནང་རིགས་དང་ཚད་འདྲ་མིན་གྱི་ཤུགས་རྐྱེན་སྣ་ཚོགས་བཟོ་བས་ན། དེ་དག་བཟོ་མཁན་གྱིས་ཀྱང་སྤྱི་ཚོགས་ལ་ཤུགས་རྐྱེན་དང་བརྡ་ཅི་ཞིག་སྟོན་པར་སྔ་གཞུག་གི་བསམ་བློ་མང་པོ་གཏོང་བ་གདོན་མི་ཟ། ཏག་ཏག་འབྱུར་རྩ་དང་བརྒྱུད་རིམ་འདི་འདྲ་རྒྱུ་མཚན་དུ་བྱས་ཏེ། གློག་བརྙན་ལ་ཆབ་སྲིད་དང་རིག་གནས། དཔལ་འབྱོར་དང་སློབ་གསོ། ལོ་རྒྱུས་དང་སྤྱིར་མིའི་སྤྱི་ཚོགས་ཀྱི་འགྱུར་བ་སོགས་གང་ཅིའི་ཐད་ཀྱི་དམིགས་ཡུལ་ངེས་ཅན་ཞིག་གིས་ཀུན་ནས་བསླངས་ཏེ་མཐོང་སྣང་ཅན་གྱི་གཏམ་རྒྱུད་དུ་བསྒྱུར་དང་སྒྱུར་མུས་སུ་མཆིས། དམིགས་ཡུལ་དེ་འདྲ་འགྲུབ་པར་བརྩོན་པ་ནི་ཆུང་ས་ནས་གློག་བརྙན་བཟོ་བའི་ལག་རྩལ་དང་པ་སེ་བཙོང་སྟེ་སྒོར་དངུལ་གསོག་པའི་དཔལ་འབྱོར་གྱི་འཐབ་རྩོད་ཙམ་རེད་མོད། ཆེ་ས་ནས་མཚོན་དོན་དང་གཏམ་རྒྱུད་ཀྱིས་མི་སེམས་བསྒྱུར་པར་བརྩོན་པའི་རིག་གནས་དང་ཆབ་སྲིད་ཀྱི་ལག་ཆ་གལ་ཆེན་ཞིག་གོ།
ཉེ་ལམ་ཕྱོགས་སོ་སོའི་འདྲ་མཉམ་དང་ཐོབ་ཐང་སྨྲ་བ་སྐོར་ཞིག་གིས་ནུབ་ཕྱོགས་གློག་བརྙན་སྒྱུ་རྩལ་གྱི་སྡེ། ལྷག་པར་དུ་ཧོ་ལཱེ་བོ་སྒྲི(Hollywood) སོགས་ལ་འཕྱ་སྨོད་དང་ཟུར་ཟ། སུན་འབྱིན་བྱེད་བཞིན་པའི་ནང་དོན་གཙོ་བོ་དཔེར་ན། ཨོ་སི་ཁཱར(Oscar) ལྟ་བུའི་དགའ་རྟགས་རྩེ་གྲས་ཐོབ་པའི་གློག་བརྙན་གྱི་གྲལ་དུ། མི་དཀར་གྱིས་འཁྲབ་པའི་གློག་བརྙན་གྱི་རིགས་ལས་མི་ནག་དང་ཤར་གླིང་གི་མིས་འཁྲབ་པའི་གློག་བརྙན་ནི་ཚུད་དཀའ་བའི་གནད་དོན་བརྗོད་པ་ལྟ་བུ། འདི་ལས་མི་རིགས་དང་རིགས་རྒྱུད་རིང་ལུགས་ནི་གློག་བརྙན་ལྟ་བུའི་སྒྱུ་རྩལ་གྱི་དོ་རའི་ཟར་ཟུར་གང་རུང་ལ་སྐྱ་འཐབ་ཡོད་པས་མི་ཚད། མི་དཀར་རིགས་རྒྱུད་ཀྱིས་གོ་གནས་ཆེན་པོ་འཛིན་བཞིན་པ་མངོན་གསལ་དུ་སྟོན།
སྐབས་འདིར། དུས་རབས་ནི་ཉི་ཤུ་རྩ་གཅིག་ལ་སླེབས་ཏེ་ཚར་ལ་ཉེ་ན་ཡང་། སོ་སོའི་གློག་བརྙན་སྒྱུ་རྩལ་ཁྱབ་གདལ་གྱི་འགྲན་སྡུར་ཁྲོད། ཤར་ཕྱོགས (ཨེ་ཤེ་ཡ་གླིང) པས་གློག་བརྙན་ཕབ་ལེན་ལག་རྩལ་དང་རྟོགས་བཟོ་བཅས་ཀྱི་ཐད་ནུབ་ཕྱོགས་པ་དང་དོ་ཟླ་དེ་ཙམ་ཡོང་གི་མེད་པས་མི་ཚད། རྒྱུག་ཆེ་བའི་རྒྱལ་སྤྱིའི་གློག་བརྙན་མང་པོའི་དོན་སྙིང་གི་མཚོན་བྱ་དང་མི་སྣའི་ཚབ་མཚོན་གྱི་གྲལ་དུ་ཡང་ཚུད་ཐུབ་པ་ཧ་ཅང་ཉུང་། «འབུམ་རམས་པ་སི་ཁྲི་རན་ཇི»གློག་བརྙན་ལྟ་བུར་མཚོན་ན། ཤར་ཕྱོགས་པའི"གསང་བའི་ཆོས"ལ་ནུབ་ཕྱོགས་པ་སྐྱབས་སུ་སོང་སྟེ་བདེན་པའི་རང་ལུགས་བཟུང་ནས། ནུབ་ཕྱོགས་པའི་ཡི་ཤུའི་ཆོས་ལས་བྱུང་བའི་འཇིག་རྟེན་གཏོར་བའི་འདོན་འདྲེ་འགའ་ལ་འཐབ་རྩོད་བྱས་ནས་འཇིག་རྟེན་སྐྱོབ་པའི་མཚོན་དོན་ཁྲོད། ཤར་ཕྱོགས་ཀྱི་སྔགས་འཆངAncient One ནི་སྤྱིར་ན་ཤར་ཕྱོགས་ཡ་གླིང་གི་རིགས་རྒྱུད་ཅིག་གིས་མཚོན་དགོས་མོད། མི་སྣ་དེ་ཉིད་ཀྱང་མི་དཀར་བུད་མེད་ཅིག་གིས་མཚོན་པར་བྱས་ཏེ། རིག་གནས་ཀྱི་མཚོན་ཡུལ་དང་མཚོན་བྱེད་ལ་མགོ་རྟིང་བསློགས། དེ་མིན་འབུམ་རམས་པ་སི་ཁྲི་རན་ཇི་ལAncient One ལས་ཀྱང་མཐུ་སྟོབས་ཆེ་བའི་མི་དཀར་ངན་སྔགས་མཁན་ནམ་རྫུ་འཕྲུལ་ཅན (sorcerer) གྱི་འཇིག་རྟེན་སྐྱོབ་པའི་དཔའ་བོ་གཅིག་པུའི་གོ་གནས་ཐོབ།
ནུབ་ཕྱོགས་པས་ཤར་ཕྱོགས་རང་ལུགས་སམ་ཆོས་ལུགས་གོམ་སྲོལ་གྱི་རིག་གནས (Orientalism) དང་གསང་ཆོས། (Occultism) སངས་རྒྱས་ཆོས་ལུགས (Buddhism) སོགས་དང་འབྲེལ་བའི་རིག་གནས་ལ་ཚབ་མཚོན་དང་གོ་བརྡ་ལེན་པའི་སྒང་ལ། ཆོས་ལུགས་དང་རིག་གནས། རིགས་རྒྱུད་སོགས་སོ་སོ་ལ་ནང་གི་མཐོ་དམའ་དང་འདྲ་མཉམ་དཀོན་པའི་སྣང་ཚུལ་སྐྱོ་བོ་མང་པོ་བསྐྲུན། དཔེར་ན། ནུབ་ཕྱོགས་པས་ལོ་ངོ་མང་པོའི་རང་ལ་ཤར་ཕྱོགས་པར་"གསང་བ་"དང་"ངོ་མཚར་"ལྟ་བུའི་ཁྱད་མཚར་བའི་འཆར་ཡན་གྱི་ལྟ་ཚུལ་བཟུང་པའི་མཇུག་འབྲས་ནི་ནུབ་ཕྱོགས་འཇིག་རྟེན་དུ་ད་བར་དུ་ཡང་ཤར་ཕྱོགས་པའི་དོན་དངོས་ཀྱི་མི་རིགས་དང་རིག་གནས། ལོ་རྒྱུས་སོགས་ཀྱི་མཚོན་དོན་ལ་མཁྲེགས་འཛིན་གྱི་ལྟ་ཚུལ་རྙིང་བ་དག(stereotypes) རྒྱུན་འབྱམས་སུ་སོང་ཡོད་པ་ལྟ་བུ་དེ་རེད།
ལར་ཤར་ཕྱོགས་ཕར་ཞོགབོད་ཀྱི་ཡུལ་དང་མི་ལ་བཟུང་བའི་གསང་བ་དང་ངོ་མཚར་གྱི་ལྟ་ཚུལ་ནི་ནུབ་ཕྱོགས་སུ་ད་རུང་ཤི་མ་གསོན་དུ་ལུས་ཡོད་དེ། «འབུམ་རམས་པ་སི་ཁྲི་རན་ཇི»གློག་བརྙན་ནང་དུ། བོད་ཀྱི་མཚོན་དོན་དུ་མ་ནི་དཔེར་ན་བལ་ཡུལ་གྱི་མ་ཎིའི་བསྐོར་ལམ་དུ་འགྲོ་བཞིན་པའི་པང་ཁེབས་དཀྲིས་པའི་བོད་པའི་བུད་མེད་དང་ཉེ་འཁོར་གྱི་གོམས་སྲོལ་ཙག་ཙིགལྷག་པར་དུ་སྔགས་འཆངAncient One ནི་བོད་ནས་ཡིན་པ་དང་། འབུམ་རམས་པ་སི་ཁྲི་རན་ཇི་སོགས་ཀྱིས་སྦྱངས་བའི་གསང་སྔགས་ཀྱི་མཐུ་དང་རྩལ་ལ་ནང་བའི་ལྟ་གྲུབ་དང་གཏན་ཚིགས་ཀྱིས་ཤུགས་རྐྱེན་བཟོས་ཡོད་པ་མཚོན། སྔགས་འཆང་དེ་ཉིད་བོད་ནས་ཡིན་པར་རྟོགས་བཟོ་བྱས་པ་ནི་གློག་བརྙན་དེ་ཡི་འཁྲབ་གཞུང་རྩོམ་པ་པོ Robert Cargill ཡིས་ཉེ་ལམ་ཉིག་ཡོག་དུས་བབས་གསར་འགྱུར་ལས་གསལ་བཤད་བྱས་མོད། ཁོས་གློག་བརྙན་ལས་སྔགས་འཆང་བོད་ཡུལ་ནས་ཡོང་བ་གསལ་སྒྲག་མ་བྱས་པའི་རྒྱུ་མཚན་ནི་འབྲེལ་ཡོད་ཆབ་སྲིད་ལ་གནོད་པ་བཟོ་མི་འདོད་པ་དང་། རྒྱ་ནག་གློག་བརྙན་ཚོང་རའི་ནང་གློག་བརྙན་འདི་ཉིད་སྟོན་འདོད་པའི་ཆེད་དུ་ཡིན་བྱས་པའི་སྐད་ཆ་དྲང་མོར་བརྗོད་ཡོད། ཡིན་ན་ཡང་། འདིར་བཤད་བཞིན་པ་ནི་དེ་མ་ཡིན་ལ། འདི་འབྲེལ་གྱི་འབྲེལ་བརྗོད་ཕྲན་བུ་ནི་ཨ་རིའི་མ་རྩ་དང་དངོས་པོའི་འཇིག་རྟེན་ལ་ནུབ་ཕྱོགས་པས་ཧི་མ་ལ་ཡའི་གངས་འདབས་ཀྱི་མི་རིགས་ཤིག་གི་རིག་གནས་ལས་གསང་བ་ཆོས་ལུགས་ཟེར་བ་ཞིག་བསྒྲུབ་སྟེ་བདག་གིར་བྱས་ནས་རང་ཉིད་ཀྱི་སྙིང་བོ་འཚོལ་བ་དང་། ནུབ་ཕྱོགས་པའི་སྤྱི་ཚོགས་ནང་བོད་དང་སྤྱིར་ཧི་མ་ལ་ཡའི་གངས་འདབས་ཀྱི་མི་རིགས་སོ་སོ་ལ"གསང་བ"དང"ངོ་མཚར"གྱི་ལྟ་ཚུལ་རྙིང་བ་དག་མི་འདོར་སླར་གསོ་བྱས་ཏེ། དངོས་ཡོད་ཀྱི་བྱེ་བྲག་སྣང་བརྙན་ལ་དངོས་མེད་ཀྱི་ཚོན་མདོག་རབ་རིབ་བྱུགས་པ་དེ་ལ་མཉམ་འཇོག་གནང་དགོས་ས་ཞིག་རེད་སྙམ་པ་དེ་ལགས།


text:
༄༅།།བོད་ཀྱི་ལོ་ཙྭ་བ་ཆེན་པོར་གྱུར་བའི་རྒྱ་ནག་གི་རྒྱལ་པོ་སུང་གུང་ཏི།
རྩོམ་པ་པོ། མི་གསལ།
རྒྱའི་རྒྱལ་པོ་ཞིག་ཕྱིས་སུ་བོད་ཀྱི་ལོ་ཆེན་དུ་གྱུར་བ་ཁྱེད་ཀྱིས་ཤེས་སམ། བོད་ཀྱི་ཆོས་བསྒྱུར་ལོ་རྒྱུས་སྟེང་ང་ཚོས་ཁོང་ལ་ལྷ་བཙུན་ཆོས་ཀྱི་རིན་ཆེན་ཞེས་འབོད་དེ། རྒྱའི་རྒྱལ་རབས་སུང་ལྷོ་མ་ཡི་ཆེས་མཐའ་མཇུག་གི་རྒྱལ་པོ་དེ་ཡིན། ཁོང་ནི་སྤྱི་ལོ་1271 ལོར་ཡབ་ཏའོ་ཙུང་(度宗)དང་རྒྱལ་ཡུམ་རུས་ཆོན (全)་ཅན་གཉིས་ཀྱི་སྲས་འབྲིང་བར་འཁྲུངས་ཤིང་སྤྱི་ལོ་ 1274ལོར་རྒྱལ་བོའི་ཁྲིར་བཀོད་པས་མཚན་ལ་ཡང་སུང་གུང་ཏི་(宋恭帝)ཞེས་འབོད། སྤྱི་ལོ་1276 ལོར་སོག་པོའི་དམག་དཔུང་སུང་ལྷོ་མའི་རྒྱལ་ས་ལིན་ཨན་(临安)དུ་འབྱོར་ཞིང་སུང་ལྷོ་མ་དབང་དུ་བསྒྱུར། ལོ་དེའི་ཟླ་ལྔ་པར་ཡོན་གོང་མ་ཆེན་པོས་སུང་གུང་ཏིར་དབྱིན་གོ་གུང་(瀛国公)ཞེས་པའི་བློན་གྱི་གོ་གནས་བསྩལ་བར་གྲགས།
སྤྱི་ལོ་1289ལོར་ཡོན་གོང་མ་སེ་ཆེན་རྒྱལ་པོས་སྲིད་དབང་སྲ་བརྟན་དང་མང་ཚོགས་ཀྱི་ངོ་རྒོལ་སྟོབས་ཤུགས་ཆུང་དུ་གཏོང་ཕྱིར་དབྱིན་གོ་གུང་ཀྲའོ་ཞན་བོད་ཡུལ་དུ་ཆོས་བསླབ་པར་བཏང་། དེ་ལྟར་དབྱིན་གོ་གུང་ཀྲའོ་ཞན་བོད་དུ་ཕེབས་པ་དང་། དཔལ་ལྡན་ས་སྐྱ་དགོན་པའི་ཆོས་སྒོར་ཞུགས་ནས་བོད་ཀྱི་སྐད་དང་ཡི་གེ་ལ་སྦྱངས་པ་མཛད་དེ་ཆོས་གཞུང་ཟབ་མོ་ལ་སློབ་གཉེར་བྱས། ས་སྐྱའི་ཆོས་སྒོར་ཞུགས་ཚུན་ཁོང་གི་མཚན་ལ་ལྷ་བཙུན་ཆོས་ཀྱི་རིན་ཆེན་དུ་གསོལ་བ་དང་། དཔལ་ས་སྐྱའི་གཙུག་ལག་ཁང་དུ་ལས་ཀྱི་རྣམ་པར་སྨིན་པའི་འབྲས་བུའི་མདོ་དང་། ཐེག་པ་ཆེན་པོའི་ཆོས་བརྒྱ་གསལ་བའི་སྒོའི་བསྟན་བཅོས། ཚད་མའི་བསྟན་བཅོས་རིགས་པ་ལ་འཇུག་པ་ཞེས་བྱ་བ་སོགས་རྒྱའི་ཆོས་གཞུང་ནས་བོད་སྐད་དུ་བསྒྱུར་བ་བཀའ་བསྟན་དཀར་ཆག་ཏུ་གསལ། ཁོང་གིས་བོད་ན་མེད་པའི་ཆོས་གཞུང་འགའ་རྒྱ་ཡིག་ནས་བོད་ཡིག་ཏུ་བསྒྱུར་བས་ལོ་ཙྭ་བ་ཆེན་པོར་གྱུར། ད་རུང་བོད་ཀྱི་ལོ་རྒྱུས་ཡིག་ཆ་ལ་ལར་ལྷ་བཙུན་གྱིས་ས་སྐྱ་དགོན་པ་ནས་སྤྱི་འཛིན་གྱི་འགན་བཞེས་པའང་བྲིས་འདུག
ཡོངས་གྲགས་སུ་ལྷ་བཙུན་གྱི་འདས་ལོ་ནི་སྤྱི་ལོ་1323ལོ་ཡིན་ལ། ལྷ་བཙུན་ཁོང་གི་བཀྲོངས་རྐྱེན་གྱི་སྐོར་ལ་ལྟ་ཚུལ་མི་མཐུན་པ་མང་པོ་ཡོད་ནའང་ཕལ་ཆེ་བས་ལོ་དེར་ལྷ་བཙུན་གྱིས་སྙན་ངག་ཅིག་བྲིས་ཤིང་ཤུགས་བསྟན་དུ་སུང་ལྷོ་མའི་རྒྱལ་རབས་དྲན་པའི་གདུང་བ་བརྗོད་ཡོད་པས་ཡོན་རྒྱལ་རབས་ཀྱི་སྲིད་དབང་འཛིན་མཁན་གྱིས་སྙན་ངག་འདིས་རྒྱ་རིགས་མི་དམངས་ཀྱི་བློ་ཁ་དཀྲུགས་ཏེ་གྱེན་ལོག་གི་ཉེན་ཁ་འབྱུང་བར་དོགས་ནས་ལྷ་བཙུན་ཁོང་ལྐོག་གསོད་བགྱིས་པར་འདོད་ཡོད།
ལྷ་བཙུན་ཆོས་ཀྱི་རིན་ཆེན་གྱི་མི་ཚེ་གང་བོར། གོ་གནས་ཀྱི་ཆ་ནས་ཆེས་ཐོག་མའི་སུང་ལྷོ་མའི་རྒྱལ་པོ་ནས་ཡོན་རྒྱལ་རབས་ཀྱི་བློན་པོར་གྱུར། དེ་ནས་བོད་ཀྱི་བཙུན་པའམ་ལོ་ཙཱ་བར་གྱུར། བཞུགས་ཡུལ་གྱི་ཆ་ནས་བོད་མི་རྣམས་ཀྱིས་སྨན་རྩེ་ཞེས་འབོད་པའི་རྒྱའི་གྲོང་ནས་སོག་པོ་ཡོན་རྒྱལ་རབས་ཀྱི་ཕོ་བྲང་། དེ་ནས་ནང་སོག་མཐོ་སྒང་གི་ཧྲང་ཏུའུ།(上都) མཐར་བོད་ལྗོངས་ཀྱི་ས་སྐྱ་སོགས་སུ་བཞུགས་པ་དང་། ད་རུང་རྒྱ་བོད་སོག་གསུམ་གྱི་མི་རིགས་དང་ལྷན་དུ་འཚོ་གནས་བྱས་པའི་རྐྱེན་གྱིས་རིག་གནས་ལའང་མཁས་པར་གྱུར། དེ་མིན་ལྷ་བཙུན་ཁོང་གི་རྒྱ་ཡིག་གི་ལམ་ནས་བྲིས་པའི་སྙན་ངག་ཁ་ཤས་ཀྱང་ལོ་རྒྱུས་ཡིག་ཆའི་ཁྲོད་དུ་བཞུགས་ཡོད་ལ། རྒྱའི་གནའ་རབས་ཀྱི་གོང་མ་རྣམས་དང་འདྲ་བར། སྙན་ངག་གི་རྩོམ་རྩལ་ཐད་ལ་ཡང་ཐུན་མོང་མ་ཡིན་པའི་ཁྱད་ཆོས་ལྡན་ཡོད།


text:
མི་དམངས་དྲ་བའི་འཕྲིན། འདི་ལོའི་ཟླ་3པའི་བར། ཀྲུང་དབྱང་ཁེ་ལས་ཀྱི་ས་ཁུལ་དབུལ་པོའི་ཐོན་ལས་མ་འཇོག་ཐེབས་རྩ(ཀྲུང་དབྱང་དབུལ་སྐྱོར་ཐེབས་རྩ)ཡིས་གཙོ་གནད་ཞིང་ཆེན་9རུ་ཡན་ལག་ཐེབས་རྩ་བཙུགས་པར་གཞི་ཁྱོན་བསྡོམས་སྒོར་དུང་ཕྱུར་54ཟིན་ཡོད། ཡན་ལག་ཐེབས་རྩ་ཁག་གིས་ས་གནས་ཀྱི་ཞིང་ཆེན་རིམ་པའི་མ་དངུལ་གཏོང་བསྡུའི་ལས་སྟེགས་དང་མཉམ་ལས་ཀྱིས་སྤྱི་ཚོགས་མ་རྩ་སྐུལ་སློང་བྱས་ཏེ་ས་ཁུལ་དབུལ་པོའི་ཐོན་ལས་འཕེལ་རྒྱས་ལ་ཐུན་མོང་ཐོག་རྒྱབ་སྐྱོར་བྱས་ནས་དབུལ་སྒྲོལ་འགག་སྒྲོལ་དང་མི་འབོར་དབུལ་པོ་རྒྱུན་མཐུད་དབུལ་སྒྲོལ་ཐུབ་རྒྱུར་རོགས་སྐྱོར་བྱས་ཡོད་པ་རེད།
འདི་ནི་གསར་འགོད་པས་ཚེས་12དང་ཚེས་13ཉིན་འཚོགས་པའི“ཀྲུང་དབྱང་ཁེ་ལས་ཀྱི་ས་ཁུལ་དབུལ་པོའི་ཐོན་ལས་མ་འཇོག་ཡན་ལག་ཐེབས་རྩའི་མནའ་འབྲེལ་གྱི་2018ལོའི་སྤེལ་རེས་ཚོགས་འདུའི”ཐོག་ནས་ཤེས་རྟོགས་ཐུབ་པའི་ཆ་འཕྲིན་ཡིན་པ་རེད།
ཀྲུང་དབྱང་ཁེ་ལས་ཀྱི་དབུལ་སྐྱོར་ཐེབས་རྩ་ཀུང་སིའི་སྤྱི་ཁྱབ་ཅིང་ལི་ཝང་ཝེ་ཏུང་གིས་ངོ་སྤྲོད་བྱས་པར་གཞིགས་ན། ཀུའེ་ཀྲོའུ་དང་། ཧོ་ནན། ཅང་ཤིས། ཧུའུ་ནན། ཧྲའན་ཤིས། ཨན་ཧུའེ། ཡུན་ནན། མཚོ་སྔོན། ཧེ་ལུང་ཅང་སོགས་ཞིང་ཆེན་དགུ་པོ་ནི་གཅིག་སྡུད་ཡུག་སྦྲེལ་གྱི་དམིགས་བསལ་དཀའ་ངལ་ཆེ་བའི་ས་ཁུལ་དང་། མཐའ་མཚམས་ས་ཁུལ། ནུབ་རྒྱུད་ས་ཁུལ། མི་རིགས་ས་ཁུལ། གསར་བརྗེའི་ཁུལ་རྙིང་པ་སོགས་སུ་གནས་པའི་རྐྱེན་གྱིས་མི་འབོར་དབུལ་པོ་ཅུང་མང་བ་དང་། དམངས་འཚོའི་གནད་དོན་མངོན་གསལ་དོད་པ། ཐོན་ལས་ཁ་ཚ་དགོས་གཏུགས་ངང་འཕེལ་རྒྱས་གཏོང་དགོས་པ་བཅས་ཡིན་སྟབས། ཀྲུང་དབྱང་ཁེ་ལས་ཀྱི་དབུལ་སྐྱོར་ཐེབས་རྩས་ཞིང་ཆེན་དེ་དག་ཏུ་ཡན་ལག་ཐེབས་རྩ་བཙུགས་པ་དང་འབྲེལ། ན་ནིང་གི་ཟླ་10པར་ཡན་ལག་ཐེབས་རྩའི་མནའ་འབྲེལ་ཐུན་མོང་ཐོག་བཙུགས་པ་རེད།
འདི་ལོའི་ཟླ་3པའི་བར། ཀྲུང་དབྱང་ཁེ་ལས་ཀྱི་དབུལ་སྐྱོར་ཡན་ལག་ཐེབས་རྩའི་མནའ་འབྲེལ་གྱིས་ཁྱོན་རྣམ་གྲངས་13ལ་མ་དངུལ་བཏང་བར་དངུལ་འབོར་སྒོར་དུང་ཕྱུར་12.84དང་། གྲབས་གསོག་རྣམ་གྲངས་40ལྷག་ཙམ་ཟིན་ནས་སྔོན་དཔག་བྱས་ན་སྤྱི་ཚོགས་ཀྱི་མ་རྩ་སྒོར་དུང་ཕྱུར་210ལྷག་ཙམ་ས་ཁུལ་དབུལ་པོར་གཏོང་རྒྱུར་ཁྲིད་སྟོན་ཐུབ་རྒྱུ་རེད། དངོས་ཡོད་ཕན་འབྲས་ནས་བལྟས་ན། མིག་སྔར་མ་འཇོག་བྱས་པའི་རྣམ་གྲངས་ཀྱིས་ས་ཆ་དེ་གའི་ཡུལ་སྐོར་ལས་རིགས་དང་། འབྲོག་ལས། བཟོ་ལས། ནུས་རྒྱུ་གསར་པ་སོགས་ཀྱི་ལས་རིགས་འཕེལ་རྒྱས་འགྲོ་རྒྱུར་སྐུལ་ཁྲིད་ཐུབ་པ་དང་། ས་ཁུལ་དབུལ་པོའི་རང་ངོས་འཕེལ་རྒྱས་ནུས་པ་ཆེ་རུ་ཕྱིན་ཡོད།
“ཀྲུང་དབྱང་ཁེ་ལས་ཀྱི་དབུལ་སྐྱོར་ཐེབས་རྩའི་སྤྱིའི་བཀོད་སྒྲིག་གཞིར་བཟུང་འདི་ལོར་ད་ཡོད་ཀྱི་ཡན་ལག་ཐེབས་རྩས་མ་འཇོག་ཚང་མ་ལེགས་གྲུབ་བྱ་དགོས་ཤིང་། མ་དངུལ་ལྷག་མ་རྣམས་ས་ཁུལ་དབུལ་པོའི་ཐོན་ལས་དབུལ་སྐྱོར་གྱི་རྣམ་གྲངས་ཐད་གཏོང་དགོས”ཝང་ཝེ་ཏུང་གིས་ཡན་ལག་ཐེབས་རྩ་ཁག་གིས་མ་འཇོག་ཉེན་ཁ་ཚོད་འཛིན་བྱེད་པའི་སྔོན་འགྲོའི་འོག་མ་འཇོག་གི་མྱུར་ཚད་མགྱོགས་སུ་བཏང་སྟེ་ཐེབས་རྩའི་དབུལ་སྐྱོར་ཕན་འབྲས་སྔ་ཙམ་འདོན་སྤེལ་ཐུབ་པར་བྱེད་དགོས་ཞེས་བཤད།
2016ལོའི་ཟླ་10པར་བཙུགས་པའི་ཀྲུང་དབྱང་ཁེ་ལས་ཀྱི་དབུལ་སྐྱོར་ཐེབས་རྩ་ནི་རྒྱལ་སྲིད་སྤྱི་ཁྱབ་ཁང་གཞུང་ཁོངས་རྒྱུ་ནོར་ཨུ་ལྷན་གྱིས་སྣེ་ཁྲིད་པ་དང་། ནོར་སྲིད་པུའུ་དང་རྒྱལ་སྲིད་སྤྱི་ཁྱབ་ཁང་དབུལ་སྐྱོར་གཞུང་དོན་ཁང་གིས་འཛུགས་རྒྱུའི་སྐུལ་སློང་ནང་ཞུགས་པ་ཞིག་ཡིན་ཞིང་། མིག་སྔར་རྐང་བདག་104ཟིན་ནས་གཞུང་ཁོངས་རྒྱུ་ནོར་ཨུ་ལྷན་གྱིས་ལྟ་སྐུལ་དོ་དམ་བྱེད་པའི་ཀྲུང་དབྱང་ཁེ་ལས་ཚང་མ་དང་། ནོར་སྲིད་པུའི་མ་དངུལ་འདོན་པའི་འགན་འཁྲི་འཁུར་བའི་ཀྲུང་དབྱང་གི་ཁེ་ལས་ཁ་ཤས་ལ་ཁྱབ་པ་དང་། དུས་ཐེངས་གཉིས་པོའི་མ་དངུལ་བསྡུ་བའི་གཞི་ཁྱོན་སྒོར་དུང་ཕྱུར་154ཟིན་ཡོད། ཐེབས་རྩ་དེ་རྒྱལ་ཁབ་གསར་སྤེལ་མ་འཇོག་ཚོགས་པ་ཚད་ཡོད་ཀུང་སིས་ཆེད་མངགས་བཙུགས་པའི་ཆེད་ལས་ཅན་གྱི་ཐེབས་རྩ་དོ་དམ་སྒྲིག་གཞི་སྟེ། རྒྱལ་ཁབ་མ་འཇོག་ཁེ་གཏོད་ཐོན་ལས་ཐེབས་རྩ་དོ་དམ་ཚད་ཡོད་ཀུང་སིས་མངགས་བཅོལ་ལྟར་དོ་དམ་བྱེད་པ་ཞིག་ཡིན།


text:
རི་མོ་ནི་ལྷ་མོ་དོན་འགྲུབ་ཀྱིས་བྱ་དགའ་ལེན་བཞིན་པ་ཡིན།
ཀྲུང་གོའི་བོད་ལྗོངས་དྲ་བའི་འཕྲིན། ཟླ་12ཚེས་21ཉིན་གྱི་དགོང་མོར། སྐབས་གསུམ་པའི་ཝན་ཧྥེུང་ལིན་རྒྱལ་སྤྱིའི་གློག་བརྙན་ཐུང་གྲས་ཀྱི་བྱ་དགའ་སྤྲོད་པའི་མཛད་སྒོ་དེ་ཀུའེ་ཀྲོའུ་ཆན་ལྷོ་ནུབ་ཀྲུའུ་ནས་འཚོགས། ན་གཞོན་འཁྲབ་ཁྲིད་པ་ལྷ་མོ་དོན་འགྲུབ་ཀྱིས་《དགུན་གཞུང་རིང་མོ》ཞེས་པར་བརྟེན་ནས་འཁྲབ་ཁྲིད་པ་རྩེ་གྲས་ཀྱི་བྱ་དགའ་བླངས།
རི་མོ་ནི་ཨ་རིའི་དར་གོས་བརྙན་ཡོལ་གྱི་གློག་བརྙན་དུས་ཆེན་གྱི་ཀྲུའུ་ཞི་ཧ་ལི་སིས་ལྷ་མོ་དོན་འགྲུབ་ལ་བྱ་དགའ་སྤྲོད་བཞིན་པའི་ཚུལ་ཡིན།
བྱ་དགའ་ཐོབ་རྗེས། ལྷ་མོ་དོན་འགྲུབ་ཀྱིས། ཁྱིམ་མི་རྣམ་པ་དང་གློག་བརྙན་འཁྲབ་སྟོན་ཚོགས་པ་ལ་བཀའ་དྲིན་སྙིང་ནས་ཞུ། ཁྱེད་ཅག་མེད་ཚེ། གློག་བརྙན་འདི་ཡང་ལེགས་འགྲུབ་བྱུང་ཐབས་ཡེ་ནས་མེད་ཟེར།
《དགུན་གཞུང་རིང་མོ》ཞེས་པ་ནི་གཟེབ་གྲུག་ལ་ཤིན་ཏུ་དགའ་བའི་རྡོ་ལོ་སློབ་གྲྭར་འབྱོར་རྗེས་སློབ་གླིང་གི་གཟེབ་གྲུག་འགྲན་ཚོགས་ཤིག་ལ་ཞུགས་དགོས་པ་དང་། ཁོས་ཕུ་བོར་གྲོང་ཁྱེར་དུ་ཕྱིན་ནས་རང་ཉིད་ལ་གཟེབ་གྲུག་རྐང་ལྷམ་ཞིག་ཉོ་རུ་བཅུག ཡིན་ནའང་། ཕུ་བོ་ནི་ལམ་ཁར་དོན་རྐྱེན་གྱིས་འདས་གྲོངས་བྱུང་བས། རྡོ་ལོ་འགྱོད་སེམས་གཏིང་ནས་སྐྱེས་ཏེ། ཡིད་སེམས་རབ་ཏུ་ནོངས་པའི་གཏམ་རྒྱུད་བརྗོད་ཡོད།
ཤེས་གསལ་ལྟར་ན། ཝན་ཧྥེུང་ལིན་རྒྱལ་སྤྱིའི་གློག་བརྙན་ཐུང་གྲས་ཀྱི་དགྱེས་ཚོགས་ནི་དེ་སྔོན་ཐེངས་གཉིས་ལ་སྤེལ་མྱོང་། དེའི་དམིགས་ཡུལ་ནི་རྒྱལ་ཁབ་ཕྱི་ནང་གི་གློག་བརྙན་ལས་ཁུངས་ཀྱིས་ངེས་ཟིན་ཐོབ་ཅིང་། ཁྱད་ཆོས་མངོན་གསལ་ལྡན་པའི་ཀྲུང་གོའི་གློག་བརྙན་ཐུང་གྲས་རིགས་ལ་བྱ་དགའི་དཔྱད་འདེམས་དང་བསམ་བློ་བརྗེ་རེས་བྱས་ཏེ། ཀྲུང་གོའི་གློག་བརྙན་བརྩམས་ཆོས་དར་སྤེལ་དང་། ཁྱད་པར་དུ་ཀྲུང་གོའི་སློབ་ཆེན་གྱི་གློག་བརྙན་ཐུང་གྲས་རིགས་དེ་ཕྱི་རྒྱལ་དུ་སྐད་གྲགས་ཆེ་རུ་གཏོང་བ་དེ་ཡིན་པ་མ་ཟད། ཀྲུང་གོའི་གློག་བརྙན་རིག་གནས་རྒྱལ་སྤྱི་ཅན་དང་སྨྱན་གཟུགས་ཡོངས་ལ་འོས་སྦྱོར་བྱེད་པ་དེ་ཡིན།
སྐབས་འདིའི་གློག་བརྙན་ཐུང་གྲས་རིགས་ཀྱི་འགྲན་བསྡུར་ལ་གློག་བརྙན་བརྩམས་ཆོས་3400ཞུགས་ཡོད་ལ། དེའི་ཁྲོད་དུ་ཀྲུང་དབྱང་བརྙན་འཕྲིན་ཁང་འདུས་པའི་སྤྱི་ཚོགས་ཀྱི་རིགས་སོ་སོའི་གློག་བརྙན་གསར་རྩོམ་མཁན་རྣམས་དགྱེས་ཚོགས་འདིར་ཞུགས་ཡོད། དགྱེས་ཚོགས་འདིར་གཏམ་རྒྱུད་རང་བཞིན་ཅན་དང་། དངོས་བྲིས་རང་བཞིན་ཅན། སློབ་གསོ་དྲིལ་བསྒྲགས་རང་བཞིན་ཅན། བརྙན་ཐུང་རིགས། སློབ་ཆེན་གྱི་སྡེ་བཅས་ལ་བྱ་དགའ་ཨང་དང་པོ་དང་ཨང་གཉིས་པ་བགར་ཡོད་པ་མ་ཟད། འཁྲབ་ཁྲིད་པ་རྩེ་གྲས་དང་། གློག་བརྙན་སྒྲིག་སྦྱོར་བ་རྩེ་གྲས། གསར་གཏོད་རྩེ་གྲས་བཅས་ཀྱི་བྱ་དགའ་སྣ་རྐྱང་ཅན་བགར་ཡོད།
དེ་སྔའི་རླུང་འཕྲིན་བརྙན་འཕྲིན་སྤྱི་ཁྱབ་ཅུས་ཀྱི་ཏང་ཙུའུ་ཁོངས་མི་དང་། ཀྲུང་གོའི་རྒྱལ་སྤྱིའི་རླུང་འཕྲིན་ལས་ཁུངས་ཀྱི་འགོ་པ། ཀྲུང་གོའི་སྨྱན་སྦྱོར་སློབ་ཆེན་གྱི་འབུམ་རམས་པའི་མཛུབ་སྟོན་དགེ་རྒན་ཀྲང་ཀྲེན་ཧྭ། རྒྱལ་སྤྱིའི་སློབ་ཆེན་པའི་གློག་བརྙན་དུས་ཆེན་གྱི་ལག་བསྟར་ཀྲུའུ་ཞི། སྐབས་འདིའི་ཝན་ཧྥེུང་ལིན་གློག་བརྙན་ཐུང་གྲས་ཀྱི་དཔྱད་འདེམས་ཀྲུའུ་ཞི་ལིང་ཡེ་ཧྥུ། ཨ་རིའི་དར་གོས་བརྙན་ཡོལ་གློག་བརྙན་དུས་ཆེན་གྱི་ཀྲུའུ་ཞི་ཧ་ལི་སི། ཨ་རི་དང་ཀྲུང་གོའི་རིག་གནས་བརྗེ་རེས་ཡར་སྐུལ་ལྷན་ཚོགས་ཀྱི་ཚོགས་གཙོ་ཁྲེན་ཏི་ཧྥུ། ཀྲུང་གོའི་སྤྱི་ཚོགས་ཚན་རིག་ཁང་གྱི་གསར་འགྱུར་དང་ཁྱབ་སྤེལ་ཞིབ་འཇུག་ཁང་གི་འཛམ་གླིང་སྨྱན་སྦྱོར་ཞིབ་འཇུག་ལྟེ་གནས་ཀྱི་དྲུང་ཆེ་ལིན་སུང་བཅས་འགོ་ཚུགས་མཛད་སྒོར་ཕེབས་ཡོད།


text:
དཀའ་རྙོག་སེལ་ཐབས་ཀྱི་ན་གཞོན་མགོ་འཁྲིད་བགྲོ་གླེང་ཐོག་༧གོང་ས་མཆོག་གིས་ན་གཞོན་ཚོས་རེ་བ་བཟང་ས་ནས་བརྒྱབ་སྟེ་འབད་བརྩོན་བྱས་ན་མ་འོངས་པར་ལོ་ངོ་ཉི་ཤུ་སུམ་ཅུའི་ནང་ཏན་ཏན་འགྱུར་བ་ཞིག་ཡོང་རྒྱུ་ཡིན་སྐོར་གསུངས་སོང་།
དེ་རིང་ཆུ་ཚོད་ ༩ པའི་སྟེང་ཨ་རིའི་ཞི་བདེ་ཚོགས་པའི་(US Institute of Peace)གོ་སྒྲིག་འོག བཞུགས་སྒར་དྷ་རམ་ས་ལའི་བཞུགས་སྒར་ཕོ་བྲང་གི་ཚོགས་ཁང་ནང་དུ། ༧གོང་ས་རྒྱལ་བ་རིན་པོ་ཆེ་མཆོག་དབུ་བཞུགས་ཐོག་རྩོད་རྙོག་ཅན་གྱི་རྒྱལ་ཁབ་ཁག་ ༡༢ ནས་ཕེབས་པའི་ན་གཞོན་མགོ་འཁྲིད་ཀྱི་བགྲོ་གླེང་ཚོགས་འདུ་ཞིག་དབུ་འཛུགས་གནང་སོང་བ་དང་། ཐོག་མར་ན་གཞོན་མགོ་འཁྲིད་ཚོས་སོ་སོའི་རྒྱལ་ཁབ་ནང་འབྱུང་བཞིན་པའི་དཀའ་རྙོག་སྐོར་དང་སྒེར་གྱི་ལོ་རྒྱུས་མདོར་བསྡུས་ཤིག་ངོ་སྤྲོད་གནང་བ་དང་འབྲེལ། རྩོད་རྙོག་དེ་དག་ལ་ཇི་ལྟར་གདོང་ལེན་བྱེད་དགོས་མིན་ཐད་༧གོང་ས་མཆོག་ལ་བཀའ་འདྲི་ཞུས་སོང་།
བགྲོ་གླེང་གི་གོང་དུ་༧གོང་ས་རྒྱལ་བ་རིན་པོ་ཆེ་མཆོག་གིས། ཁྱོད་ཚོ་ན་གཞོན་རྣམ་པར་ང་ཚོས་རེ་བ་དང་ཡིད་ཆེས་བྱེད་ཀྱི་ཡོད། ཁྱོད་རྣམ་པས་བསམ་བློ་ཕྱོགས་གཅིག་ནས་མིན་པར་རྒྱ་ཆེ་ས་ནས་གཏང་དགོས་པ་མ་ཟད། བྱ་བ་གང་ཞིག་བྱས་ཀྱང་དེའི་ཤུགས་རྐྱེན་གང་ཡོང་མིན་ཐད་ལ་ངེས་པར་བསམ་བློ་སྔོན་ཚུན་ནས་གཏང་དགོས་པ་རེད། གལ་ཏེ་རང་གི་དགྲ་བོ་ཡིན་ཡང་ཕྱོགས་གང་ས་ནས་བསམ་བློ་བཏང་སྟེ་བལྟས་པའི་སྐབས་སུ། ཁོང་ཚོའང་ང་ཚོས་བསམ་པ་ནང་བཞིན་སྡུག་ཅག་རང་མེད་པ་མཐོང་གི་རེད། དེར་བརྟེན་ང་ཚོས་རང་གི་དཀའ་ངལ་དེ་ཚོ་ལའང་བསམ་བློ་རྒྱ་ཆེན་པོ་དང་དངོས་ཡོད་གནས་སྟངས་ཤེས་པ་བྱེད་དགོས་ཀྱི་འདུག དེ་ལྟར་བྱས་ན་དཀའ་ངལ་མང་པོ་ཞིག་རང་བཞིན་གྱིས་ཉུང་དུ་འགྲོ་བ་ལྟ་བུ་མཐོང་གི་འདུག སྤྱིར་བཏང་ས་མཚམས་དང་སོ་སོའི་རྒྱལ་ཁབ་ཅེས་པ་ཞིག་མེད་པར་འཛམ་གླིང་འདིའི་རྒྱལ་ཁབ་ཡོད་ཚད་མཐུན་ཚོགས་གཅིག་ཏུ་འདུས་པ་ཞིག་བྱུང་ན་ཡག་པོ་འདུག ངོས་རང་འཚོ་ཞིང་གནས་པའི་སྐབས་ལ་དེ་འདྲ་ཡོང་ཐུབ་པ་ཞིག་མ་རེད་ལ། ཁྱོད་རྣམ་པའི་མི་ཚེའི་ནང་དུའང་ཡོང་ཐུབ་མིན་བཤད་ཚོད་ཐིག་གི་མི་འདུག འོན་ཀྱང་ཁྱོད་རྣམ་པས་ད་ལྟ་ནས་མགོ་བཙུགས་ཏེ་འབད་བརྩོན་བྱས་ན། ཡོང་རྒྱུའི་ལོ་ངོ་ ༢༠ ཡང་ན་ ༣༠ ནང་ཏན་ཏན་འགྱུར་བ་བཟང་པོ་ཞིག་ཡོང་གི་རེད་བསམ་གྱི་འདུག དེར་བརྟེན་ཁྱོད་རྣམ་པས་རེ་བ་བཟང་ས་དང་དངོས་ཡོད་གནས་སྟངས་གཞིར་བཞག་ཐོག་འབད་བརྩོན་ཧུར་ཐག་གནང་རོགས། ཞེས་གསུངས་སོང་།
དེང་སྐབས་ཀྱི་ཤེས་ཡོན་གྱིས་མཚམས་རེར་ཕན་པ་ལས་གནོད་པ་ཆེ་བའི་སྐོར་ལ་༧གོང་ས་མཆོག་གིས། དེང་སང་ཤེས་ཡོན་ཡོད་པ་ཙམ་གྱིས་འགྲིག་བསྡད་ཡོད་པ་མ་རེད། གང་ཡིན་ཟེར་ན། དེང་སྐབས་ཀྱི་ཤེས་ཡོན་དེ་ཚོས་ཕྱི་དངོས་པོའི་ཡར་རྒྱས་ལ་གཙིགས་ཆེན་པོར་བྱེད་ཀྱི་ཡོད། རང་ལ་ཕྱི་དངོས་པོ་ཡར་རྒྱས་ཕྱིན་ཏེ་གོ་གནས་དང་ནུས་སྟོབས་ཐོབ་ཀྱང་། དེ་ལ་བརྟེན་ནས་ཕྱོགས་རེས་དང་དབྱེ་འབྱེད་ཀྱི་བསམ་བློ་སྐྱེས་ནས་ཕན་ཐོགས་པ་ལས། མཚམས་རེར་གནོད་པ་མང་བ་སྐྱེལ་གྱི་འདུག དེར་བརྟེན་ངོས་ནས་རྒྱུན་ལྡན་དེང་སྐབས་ཀྱི་ཤེས་ཡོན་སྒྲོམ་གཞིའི་ནང་ནང་བསམ་བློའི་སྐོར་གྱི་བསླབ་གཞི་དགོས་ཀྱི་འདུག་བཤད་སྡོད་ཀྱི་ཡོད། ནང་བསམ་བློའི་སྐོར་གྱི་བསླབ་གཞིའི་ནང་བྱམས་པ་དང་བརྩེ་བ། ཞི་བདེ་སོགས་ཡོང་གི་ཡོད། ངོས་ཀྱིས་ད་ལྟ་ང་ཚོས་ནང་བསམ་བློའི་ཡོན་ཏན་དེ་དག་གོང་སྤེལ་གཏོང་དགོས་རེད་བསམ་གྱི་འདུག ནུབ་ཕྱོགས་ཀྱི་རྒྱལ་ཁབ་དེ་ཚོའི་ནང་དེང་དུས་ཀྱི་ཤེས་ཡོན་གནས་ཚད་ཧ་ཅང་མཐོ་བོ་ཡིན་ཡང་། དེ་དག་གི་ནང་དུ་རྩོད་རྙོག་ཧ་ཅང་མང་པོ་ཡོང་བསྡད་འདུག ཅེས་གསུངས་སོང་།
ཡང་རྒྱ་གར་གྱི་རང་དབང་དང་འདྲ་མཉམ་གྱི་གནས་སྟངས་ལ་རྒྱ་ནག་གིས་མིག་དཔེ་ལྟ་དགོས་པའི་སྐོར་ལ་ཁོང་གིས། ཧུའུ་ཅིན་ཐའོ་རྒྱ་གར་ལ་ལྟ་སྐོར་སླེབས་པའི་སྐབས་ཤིག་ཏུ་ངོས་ལ་གསར་འགོད་པ་ཞིག་གིས། ངོས་ནས་ཧུའུ་ཅིན་ཐའོ་ལ་བརྡ་ལན་གང་འབུལ་འདོད་ཡོད་ཅེས་དྲིས་བྱུང་། སྐབས་དེར་ངོས་ཀྱིས་གསར་འགོད་པར་ཧུའུ་ཅིན་ཐའོ་རྒྱ་གར་དུ་སླེབས་ཏེ་རྒྱ་གར་གྱི་ཁྱད་ཆོས་དེ་མགོ་ཚོས་ན་འགྲིག་འདུག་ཞུས་པ་ཡིན། རྒྱ་གར་གྱི་བྱང་ཕྱོགས་དང་ལྷོ་ཕྱོགས། ནུབ་ཕྱོགས་དང་ཤར་ཕྱོགས་བཅས་ཀྱི་རིག་གཞུང་དང་སྐད་ཡིག་སོགས་ཅུང་ཟད་མ་འདྲ་བ་ཡིན་ཡང་། རྒྱ་གར་གྱི་ཕྱོགས་བཞི་གཅིག་ཏུ་བསྒྲིལ་ནས་ཕན་ཚུན་འཆམ་པོ་བྱས་ཏེ། རང་དབང་དང་འདྲ་མཉམ་གྱི་ཐོག་ནས་བདེ་སྐྱིད་ངང་འཚོ་གནས་བྱེད་ཀྱི་ཡོད་པ་རེད། དེར་བརྟེན་ཧུའུ་ཅིན་ཐའོ་ཡིས་ཀྱང་རྒྱ་ནག་གི་མི་རིགས་དང་སྐད་ཡིག་རིག་གཞུང་སོགས་མ་འདྲ་བ་རྣམས་ལ་རང་དབང་དང་འདྲ་མཉམ་གྱི་ཐོག་ནས་ལྟ་སྐྱོང་བྱེད་དགོས། དེ་ལྟར་བྱས་ན་རྒྱ་ནག་ནང་བདེ་སྐྱིད་ཡོང་གི་རེད་བཤད་པ་ཡིན། ཞེས་གསུངས་སོང་།
བགྲོ་གླེང་དང་འབྲེལ་ཏེ་ཁྲི་ཟུར་ཟམ་གདོང་རིན་པོ་ཆེ་མཆོག་གིས། ང་ཚོས་བྱེད་པ་པོ་དང་བྱེད་ལས་གཉིས་ཤེས་དགོས། ང་ཚོས་འདོར་དགོས་པ་དེ་བྱེད་ལས་ཡིན་པ་རེད། ང་ཚོར་དཀའ་ངལ་ག་རེ་ཡོད་ཅེ་ན། དཔེར་ན། གནད་དོན་ཞིག་བྱུང་སྐབས་ང་ཚོས་བྱེད་པ་པོ་དང་བྱེད་ལས་གཉིས་དབྱེ་འབྱེད་མ་ཐུབ་པ་དེ་རེད། དངོས་གནས་བྱས་ན། གནད་དོན་ནམ་དོན་དག་ཅིག་ལྷག་སྐབས་བྱེད་ལས་ལ་བརྟེན་ནས་བྱུང་བ་ཡིན་སྟབས། ང་ཚོས་བྱེད་ལས་ལ་ཁ་གཏད་གཅོག་དགོས་པ་ལས་བྱེད་པ་པོ་ལ་མིན། གལ་ཏེ་ང་ཚོས་བྱེད་པ་པོ་ལ་དགྲ་ཤ་ལེན་པ་ཡིན་ན། ང་ཚོའང་ནག་ཉེས་བྱེད་མཁན་དང་ཁྱད་པར་མེད་པ་ཆགས་ཀྱི་ཡོད་པ་རེད། དེར་བརྟེན་བྱེད་ལས་ལ་ཁ་གཏད་གཅོག་པར་ང་ཚོས་བྱེད་པ་པོ་ལ་བརྩེ་བ་དང་ལམ་སྟོན་བྱས་ཏེ། བྱེད་པ་པོར་ནོར་འཁྲུལ་གང་ཡིན་པ་དེ་ངོ་འཕྲོད་ཐབས་ལ་འབད་བརྩོན་བྱེད་དགོས་པ་ཞིག་རེད། ཅེས་གསུངས་སོང་།ཉིན་གྲངས་གཉིས་རིང་གི་ད་ལན་གྱི་བགྲོ་གླེང་ཚོགས་འདུ་འདི་ནི་རྩོད་རྙོག་སེལ་ཐབས་ཀྱི་བརྗོད་གཞིའི་ཐོག་བགྲོ་གླེང་ཚོགས་པ་ཐེངས་གཉིས་པ་དེ་ཡིན་ཞིང་། བགྲོ་གླེང་ཚོགས་འདུ་འདིའི་ཐོག་རྒྱལ་ཁབ་ ༡༢ ནས་ཆེད་དུ་ཕེབས་པའི་ན་གཞོན་མགོ་འཁྲིད་པ་ ༢༥ ནས་སོ་སོའི་རྒྱལ་ཁབ་ནང་གི་དཀའ་རྙོག་སྐོར་དང་། དེར་གདོང་ལེན་དང་སེལ་ཐབས་སྐོར་ལ་བགྲོ་གླེང་བཀའ་འདྲི་ཞུ་བཞིན་ཡོད་པ་དང་། དེ་རིང་བགྲོ་གླེང་དབུ་འཛུགས་ཐོག་འཐུས་ཚབ་ན་གཞོན་ཁག་ཅིག་ནས་ལྷོ་ཨ་ཧྥེ་རི་ཁའི་བྷོ་ཀོ་ཧ་རཱམ་(Bokoharam)གྱི་བྱ་སྤྱོད་ངན་པ་ལ་བརྟེན་ནས་བུད་མེད་མང་པོ་དཀའ་སྡུག་ནང་ལྷུང་ཡོད་པ་དང་། དེ་བཞིན། འབར་མའི་ནང་གི་རཱོ་ཧིན་གྷ་ཡའི་(Rohingya)དཀའ་རྙོག གཞན་ཡང་། (ISIS)་ཁ་ཆེའི་འཇིགས་སྐུལ་རིང་ལུགས་པའི་དྲག་སྤྱོད་ཁྲོད་དཀའ་སྡུག་མྱོང་བཞིན་པའི་སི་རི་ཡཱ་དང་ཨཱབ་གྷ་ནི་ཐཱན། སུའུ་ཊིན་སོགས་ཀྱི་གནས་སྟངས་སྐོར་འགྲེལ་བརྗོད་དང་། དཀའ་རྙོག་དེ་དག་སེལ་ཐབས་ཅི་ཡོད་སྐོར་བཀའ་འདྲི་ཞུས་སོང་།
གསར་འགོད་པ། ཉི་མ་ཚེ་རིང་།


text:
《འབུམ་རམས་པ་སི་ཁྲི་རན་ཇི》(Doctor Strange 奇异博士)ནི་ཨ་རིའི་རི་མོའི་སྒྲུང་དེབ་ཅིག་རྨང་གཞི་བྱས་ཏེ་གློག་བརྙན་དུ་བསྒྱུར། འབུམ་རམས་པ་སི་ཁྲི་རན་ཇི་ནི་ཉིག་ཡོག་གྲོང་ཁྱེར་གྱི་གཤག་བཅོས་སྨན་པ་འཇོན་ཐང་ཅན་ཞིག་ཡིན་མོད། བདག་འཛིན་གྱི་བསམ་བློས་ཀུན་ནས་སྨྱོས་ཤིང་རང་སྣང་གི་རི་བོ་གནམ་ལ་ཟུག བྲག་ལམ་ནས་བྱུང་བའི་རླངས་འཁོར་གྱི་དོན་རྐྱེན་ཞིག་ལས། ཁོ་བོའི་ལག་པ་གཉིས་ལ་རྨས་སྐྱོན་ཚབ་ཆེན་ཤོར་ཏེ་སྨན་གྱིས་གསོ་ཐབས་བྲལ།གཤག་བཅོས་ཀྱི་ལས་ཀ་ལ་སྔར་ལྟར་ཞུགས་ཐབས་མེད་པར་གྱུར་པས། ཁོས་གོ་ལའི་ཤར་ཕྱོགས་ཀྱི་སྤྱི་ཚོགས་གཞན་ཞིག་ནས་ལག་ཟུང་གི་རྨས་སྐྱོན་ལ་བཅའ་ཐབས་བཙལ།
རྨས་སྐྱོན་ལ་དྲག་སྐྱེད་ཆེར་མ་བྱུང་བའི་རྗེས་སུ། འབུམ་རམས་པ་སི་ཁྲི་རན་ཇི་བལ་བོའི་རྒྱལ་ཁབ་ཏུ་ཕྱིན། གནས་དེ་ནས་ཁོ་རང་Ancient One ཞུ་བའི་གསང་བའི་ཆོས་བསྒྲུབ་པའི་སྔགས་འཆང་ཞིག་དང་མཇལ། སྔགས་འཆང་གིས་ངན་སྔགས་མཁན་ཚོགས་ཤིག་བསྡུས་ཏེ་མ་རིག་མུན་ནག་གི་གནོད་པ་ལས་འཇིག་རྟེན་གྱི་ཁམས་བདེ་བར་འགོད་པའི་ལས་ལ་བྲེལ། འབུམ་རམས་པ་སི་ཁྲི་རན་ཇིས་དང་ཐོག་རྨས་སྐྱོན་ཤོར་བའི་ལག་ཟུང་ལ་གསོ་ཐབས་བཙལ་བ་ཡིན་མོད། རྗེས་ནས་གསང་སྔགས་ཀྱི་མཐུ་མི་སྨན་པ་སྦྱང་ཐུབ་པར་མཐོང་པས། སེམས་སྦྱོང་གི་དཀའ་བ་ལྷུར་ལེན་བྱས་ཏེ་Ancient One གྱི་མཛུབ་སྟོན་ལ་བརྟེན་ནས་བདག་འཛིན་གྱི་ལྟ་བ་གཞོམ་པར་བྱས། འབྲས་བུ་ཅུང་ཐོབ་པ་དང་བསྟུན། ཁོའི་ལག་ཟུང་གསོ་བའི་དམིགས་ཡུལ་དེ་ཡང་དོན་ཆུང་དུ་གྱུར་ནས། འཇིག་རྟེན་གྱི་གེགས་དང་ངན་པ་རྒྱང་སྐྲོད་བཏང་སྟེ་སེམས་ཅན་སྐྱོབ་པའི་དཔའ་བོ་ཞིག་ཏུ་ལོག་པ་མཐར་ཐུག་གི་དམིགས་ཡུལ་དུ་གྱུར།
སྤྱིར་གློག་བརྙན་གྱིས་སྤྱི་ཚོགས་སོ་སོའི་ནང་རིགས་དང་ཚད་འདྲ་མིན་གྱི་ཤུགས་རྐྱེན་སྣ་ཚོགས་བཟོ་བས་ན། དེ་དག་བཟོ་མཁན་གྱིས་ཀྱང་སྤྱི་ཚོགས་ལ་ཤུགས་རྐྱེན་དང་བརྡ་ཅི་ཞིག་སྟོན་པར་སྔ་གཞུག་གི་བསམ་བློ་མང་པོ་གཏོང་བ་གདོན་མི་ཟ། ཏག་ཏག་འབྱུར་རྩ་དང་བརྒྱུད་རིམ་འདི་འདྲ་རྒྱུ་མཚན་དུ་བྱས་ཏེ། གློག་བརྙན་ལ་ཆབ་སྲིད་དང་རིག་གནས། དཔལ་འབྱོར་དང་སློབ་གསོ། ལོ་རྒྱུས་དང་སྤྱིར་མིའི་སྤྱི་ཚོགས་ཀྱི་འགྱུར་བ་སོགས་གང་ཅིའི་ཐད་ཀྱི་དམིགས་ཡུལ་ངེས་ཅན་ཞིག་གིས་ཀུན་ནས་བསླངས་ཏེ་མཐོང་སྣང་ཅན་གྱི་གཏམ་རྒྱུད་དུ་བསྒྱུར་དང་སྒྱུར་མུས་སུ་མཆིས། དམིགས་ཡུལ་དེ་འདྲ་འགྲུབ་པར་བརྩོན་པ་ནི་ཆུང་ས་ནས་གློག་བརྙན་བཟོ་བའི་ལག་རྩལ་དང་པ་སེ་བཙོང་སྟེ་སྒོར་དངུལ་གསོག་པའི་དཔལ་འབྱོར་གྱི་འཐབ་རྩོད་ཙམ་རེད་མོད། ཆེ་ས་ནས་མཚོན་དོན་དང་གཏམ་རྒྱུད་ཀྱིས་མི་སེམས་བསྒྱུར་པར་བརྩོན་པའི་རིག་གནས་དང་ཆབ་སྲིད་ཀྱི་ལག་ཆ་གལ་ཆེན་ཞིག་གོ།
ཉེ་ལམ་ཕྱོགས་སོ་སོའི་འདྲ་མཉམ་དང་ཐོབ་ཐང་སྨྲ་བ་སྐོར་ཞིག་གིས་ནུབ་ཕྱོགས་གློག་བརྙན་སྒྱུ་རྩལ་གྱི་སྡེ། ལྷག་པར་དུ་ཧོ་ལཱེ་བོ་སྒྲི་(Hollywood) སོགས་ལ་འཕྱ་སྨོད་དང་ཟུར་ཟ། སུན་འབྱིན་བྱེད་བཞིན་པའི་ནང་དོན་གཙོ་བོ་དཔེར་ན། ཨོ་སི་ཁཱར་ (Oscar) ལྟ་བུའི་དགའ་རྟགས་རྩེ་གྲས་ཐོབ་པའི་གློག་བརྙན་གྱི་གྲལ་དུ། མི་དཀར་གྱིས་འཁྲབ་པའི་གློག་བརྙན་གྱི་རིགས་ལས་མི་ནག་དང་ཤར་གླིང་གི་མིས་འཁྲབ་པའི་གློག་བརྙན་ནི་ཚུད་དཀའ་བའི་གནད་དོན་བརྗོད་པ་ལྟ་བུ། འདི་ལས་མི་རིགས་དང་རིགས་རྒྱུད་རིང་ལུགས་ནི་གློག་བརྙན་ལྟ་བུའི་སྒྱུ་རྩལ་གྱི་དོ་རའི་ཟར་ཟུར་གང་རུང་ལ་སྐྱ་འཐབ་ཡོད་པས་མི་ཚད། མི་དཀར་རིགས་རྒྱུད་ཀྱིས་གོ་གནས་ཆེན་པོ་འཛིན་བཞིན་པ་མངོན་གསལ་དུ་སྟོན།
སྐབས་འདིར། དུས་རབས་ནི་ཉི་ཤུ་རྩ་གཅིག་ལ་སླེབས་ཏེ་ཚར་ལ་ཉེ་ན་ཡང་། སོ་སོའི་གློག་བརྙན་སྒྱུ་རྩལ་ཁྱབ་གདལ་གྱི་འགྲན་སྡུར་ཁྲོད། ཤར་ཕྱོགས“ཡ་གླིང”པས་གློག་བརྙན་ཕབ་ལེན་ལག་རྩལ་དང་རྟོགས་བཟོ་བཅས་ཀྱི་ཐད་ནུབ་ཕྱོགས་པ་དང་དོ་ཟླ་དེ་ཙམ་ཡོང་གི་མེད་པས་མི་ཚད།རྒྱུག་ཆེ་བའི་རྒྱལ་སྤྱིའི་གློག་བརྙན་མང་པོའི་དོན་སྙིང་གི་མཚོན་བྱ་དང་མི་སྣའི་ཚབ་མཚོན་གྱི་གྲལ་དུ་ཡང་ཚུད་ཐུབ་པ་ཧ་ཅང་ཉུང་། 《འབུམ་རམས་པ་སི་ཁྲི་རན་ཇི》གློག་བརྙན་ལྟ་བུར་མཚོན་ན། ཤར་ཕྱོགས་པའི་”གསང་བའི་ཆོས་”ལ་ནུབ་ཕྱོགས་པ་སྐྱབས་སུ་སོང་སྟེ་བདེན་པའི་རང་ལུགས་བཟུང་ནས། ནུབ་ཕྱོགས་པའི་ཡི་ཤུའི་ཆོས་ལས་བྱུང་བའི་འཇིག་རྟེན་གཏོར་བའི་འདོན་འདྲེ་འགའ་ལ་འཐབ་རྩོད་བྱས་ནས་འཇིག་རྟེན་སྐྱོབ་པའི་མཚོན་དོན་ཁྲོད། ཤར་ཕྱོགས་ཀྱི་སྔགས་འཆང་Ancient One ནི་སྤྱིར་ན་ཤར་ཕྱོགས་ཡ་གླིང་གི་རིགས་རྒྱུད་ཅིག་གིས་མཚོན་དགོས་མོད། མི་སྣ་དེ་ཉིད་ཀྱང་མི་དཀར་བུད་མེད་ཅིག་གིས་མཚོན་པར་བྱས་ཏེ། རིག་གནས་ཀྱི་མཚོན་ཡུལ་དང་མཚོན་བྱེད་ལ་མགོ་རྟིང་བསློགས། དེ་མིན་འབུམ་རམས་པ་སི་ཁྲི་རན་ཇི་ལ་Ancient One ལས་ཀྱང་མཐུ་སྟོབས་ཆེ་བའི་མི་དཀར་ངན་སྔགས་མཁན་ནམ་རྫུ་འཕྲུལ་ཅན་ (sorcerer) གྱི་འཇིག་རྟེན་སྐྱོབ་པའི་དཔའ་བོ་གཅིག་པུའི་གོ་གནས་ཐོབ།
ནུབ་ཕྱོགས་པས་ཤར་ཕྱོགས་རང་ལུགས་སམ་ཆོས་ལུགས་གོམ་སྲོལ་གྱི་རིག་གནས་ (Orientalism) དང་གསང་ཆོ(Occultism) སངས་རྒྱས་ཆོས་ལུགས་ (Buddhism) སོགས་དང་འབྲེལ་བའི་རིག་གནས་ལ་ཚབ་མཚོན་དང་གོ་བརྡ་ལེན་པའི་སྒང་ལ། ཆོས་ལུགས་དང་རིག་གནས། རིགས་རྒྱུད་སོགས་སོ་སོ་ལ་ནང་གི་མཐོ་དམའ་དང་འདྲ་མཉམ་དཀོན་པའི་སྣང་ཚུལ་སྐྱོ་བོ་མང་པོ་བསྐྲུན། དཔེར་ན། ནུབ་ཕྱོགས་པས་ལོ་ངོ་མང་པོའི་རང་ལ་ཤར་ཕྱོགས་པར་ “གསང་བ་” དང་”ངོ་མཚར་” ལྟ་བུའི་ཁྱད་མཚར་བའི་འཆར་ཡན་གྱི་ལྟ་ཚུལ་བཟུང་པའི་མཇུག་འབྲས་ནི་ནུབ་ཕྱོགས་འཇིག་རྟེན་དུ་ད་བར་དུ་ཡང་ཤར་ཕྱོགས་པའི་དོན་དངོས་ཀྱི་མི་རིགས་དང་རིག་གནས། ལོ་རྒྱུས་སོགས་ཀྱི་མཚོན་དོན་ལ་མཁྲེགས་འཛིན་གྱི་ལྟ་ཚུལ་རྙིང་བ་དག་(stereotypes) རྒྱུན་འབྱམས་སུ་སོང་ཡོད་པ་ལྟ་བུ་དེ་རེད།
ལར་ཤར་ཕྱོགས་ཕར་ཞོག བོད་ཀྱི་ཡུལ་དང་མི་ལ་བཟུང་བའི་གསང་བ་དང་ངོ་མཚར་གྱི་ལྟ་ཚུལ་ནི་ནུབ་ཕྱོགས་སུ་ད་རུང་ཤི་མ་གསོན་དུ་ལུས་ཡོད་དེ། 《འབུམ་རམས་པ་སི་ཁྲི་རན་ཇི》 གློག་བརྙན་ནང་དུ། བོད་ཀྱི་མཚོན་དོན་དུ་མ་ནི་དཔེར་ན་བལ་ཡུལ་གྱི་མ་ཎིའི་བསྐོར་ལམ་དུ་འགྲོ་བཞིན་པའི་པང་ཁེབས་དཀྲིས་པའི་བོད་པའི་བུད་མེད་དང་ཉེ་འཁོར་གྱི་གོམས་སྲོལ་ཙག་ཙིག ལྷག་པར་དུ་སྔགས་འཆང་ Ancient One ནི་བོད་ནས་ཡིན་པ་དང་། འབུམ་རམས་པ་སི་ཁྲི་རན་ཇི་སོགས་ཀྱིས་སྦྱངས་བའི་གསང་སྔགས་ཀྱི་མཐུ་དང་རྩལ་ལ་ནང་བའི་ལྟ་གྲུབ་དང་གཏན་ཚིགས་ཀྱིས་ཤུགས་རྐྱེན་བཟོས་ཡོད་པ་མཚོན། སྔགས་འཆང་དེ་ཉིད་བོད་ནས་ཡིན་པར་རྟོགས་བཟོ་བྱས་པ་ནི་གློག་བརྙན་དེ་ཡི་འཁྲབ་གཞུང་རྩོམ་པ་པོRobert Cargill ཡིས་ཉེ་ལམ་ཉིག་ཡོག་དུས་བབས་གསར་འགྱུར་ལས་གསལ་བཤད་བྱས་མོད། ཁོས་གློག་བརྙན་ལས་སྔགས་འཆང་བོད་ཡུལ་ནས་ཡོང་བ་གསལ་སྒྲག་མ་བྱས་པའི་རྒྱུ་མཚན་ནི་འབྲེལ་ཡོད་ཆབ་སྲིད་ལ་གནོད་པ་བཟོ་མི་འདོད་པ་དང་། རྒྱ་ནག་གློག་བརྙན་ཚོང་རའི་ནང་གློག་བརྙན་འདི་ཉིད་སྟོན་འདོད་པའི་ཆེད་དུ་ཡིན་བྱས་པའི་སྐད་ཆ་དྲང་མོར་བརྗོད་ཡོད། ཡིན་ན་ཡང་། འདིར་བཤད་བཞིན་པ་ནི་དེ་མ་ཡིན་ལ།འདི་འབྲེལ་གྱི་འབྲེལ་བརྗོད་ཕྲན་བུ་ནི་ཨ་རིའི་མ་རྩ་དང་དངོས་པོའི་འཇིག་རྟེན་ལ་ནུབ་ཕྱོགས་པས་ཧི་མ་ལ་ཡའི་གངས་འདབས་ཀྱི་མི་རིགས་ཤིག་གི་རིག་གནས་ལས་གསང་བ་ཆོས་ལུགས་ཟེར་བ་ཞིག་བསྒྲུབ་སྟེ་བདག་གིར་བྱས་ནས་རང་ཉིད་ཀྱི་སྙིང་བོ་འཚོལ་བ་དང་། ནུབ་ཕྱོགས་པའི་སྤྱི་ཚོགས་ནང་བོད་དང་སྤྱིར་ཧི་མ་ལ་ཡའི་གངས་འདབས་ཀྱི་མི་རིགས་སོ་སོ་ལ་”གསང་བ” དང་”ངོ་མཚར” གྱི་ལྟ་ཚུལ་རྙིང་བ་དག་མི་འདོར་སླར་གསོ་བྱས་ཏེ། དངོས་ཡོད་ཀྱི་བྱེ་བྲག་སྣང་བརྙན་ལ་དངོས་མེད་ཀྱི་ཚོན་མདོག་རབ་རིབ་བྱུགས་པ་དེ་ལ་མཉམ་འཇོག་གནང་དགོས་ས་ཞིག་རེད་སྙམ་པ་དེ་ལགས།
གསལ་འདེབས། རྩོམ་འདིའི་པར་དབང་ངེད་བཙན་པོ་ཚང་ལ་དབང་བས་ཆོག་མཆན་མ་ཐོབ་པར་གང་འདོད་དུ་བརྒྱུད་འགོད་བྱེད་མི་ཆོག
རྩོམ་ཁུངས། བཙན་པོ་ཚང་།
རྩོམ་འདིའི་སྦྲེལ་ཐག http://www.tsanpo.com/forum/21175.html


text:
དཀར་ཆག་སྟེགས་བུ།
- བོན་འབྲེལ་ཤེས་བྱ། (52)
- དགོས་མཁོའི་འདུས་གསོག (40)
- བྱུང་རབས་རྣམ་ཐར། (29)
- གསར་བྱུང་གནས་འཕྲིན། (24)
Sunday, August 30, 2015
བཀའ་བློན་ཁྲི་ཟུར་འཇུ་ཆེན་ཐུབ་བསྟན་མཆོག་སྐུ་གཤེགས་ནས་མི་ལོ་ ༤ འཁོར་བའི་རྗེས་དྲན།
༡༩༥༦ ལོར་རྒྱ་དམར་གྱི་ལུགས་ངན་ལས་འགུལ་ལ་ངོ་རྒོལ་གྱིས་
རང་ཡུལ་དང་བྲལ་བ་ནས་མི་ཚེའི་རིང་གི་བྱུང་རིམ་ས་བོན།
ཕྱི་ལོ་ ༡༩༥༠ ལོའི་དབྱར་ཐོག་དེར་རྒྱ་དམར་དམག་དཔུང་སྡེ་དགེ་དགོན་ཆེན་དུ་སླེབས། ཟླ་ ༨ པའི་ནང་འབྲི་ཆུ་བརྒལ། དགུན་ཐོག་དེར་ཕྲན་རང་སྡེ་དགེ་དགོན་ཆེན་དུ་ཕྱིན་པར། ཕོ་བྲང་རྙིང་པའི་ནང་རྒྱ་དམག་མང་པོ་བསྡད་ཡོད་པ་རྒྱ་མི་མཐོང་བ་དང་པོ་ཡིན། ཁྲོམ་ཤིང་ཟེར་བའི་འཁྲབ་སྟོན་དང༌། གློག་བརྙན་འདྲ་མིན་མང་པོ་བསྟན་པར་བལྟས། བརྡ་འདྲེན་སོགས་ཀྱི་གླ་སྤྲད་པ་དངུལ་དྭ་སྒོར་མཐོང་བ་ཡང་དང་པོ་ཡིན། ཕྱི་ལོ་ ༡༩༥༤ ལོར་༸གོང་ས་མཆོག་རྒྱ་ཡུལ་དུ་ཕེབས་པ་གོ་བ་དང༌། ཡར་ཕྱོགས་སྡེ་དགེ་དགོན་ཆེན་རྒྱལ་སར་ྋཞབས་འཁོད་སྐབས་ཕྲན་རང་རྫོང་སར་དགོན་གྱི་ཕེབས་བསུ་བའི་གྲས་སུ་བཅར། ཞལ་མཇལ་དངོས་དང་བཀའ་དབང་བཅས་ཐོབ་པ་ཡང་དང་པོ་ཡིན་ཅིང༌། དེ་སྐབས་སེར་སྐྱ་ཚང་མས་རྒྱ་དམར་དང་མཉམ་སྡོད་མི་དགོས་པ་ཡོང་རེ་ཆེན་པོ་བྱས་པ་རེད།
ཕྱི་ལོ་ ༡༩༥༦ ལོར་རྒྱ་དམར་གྱི་ལུགས་ངན་ལས་འགུལ་དམངས་གཙོ་གཅོས་བསྒྱུར་ཟེར་བའི་བྱ་སྤྱོད་ལ་སྡུག་ནད་ཐེག་ཐབས་མེད་སྟབས་ང་ཚོའི་ལུང་པ་དང༌། ཉེ་སྐོར་གྱི་ཤོག་ཁག་ལ་བཞི་འཛིན་པ། དཔེ་ཝར་བཅས་ཀྱིས་རྒྱ་དམར་ལ་ཟླ་ངོ་བརྒྱད་རིང་ཁ་གཏད་འཐབ་འཛིང་བྱས་པའི་མཐར་བོད་མི་རྣམས་ཕམ་ཉེས་གྱུར་སྐབས་ཕྲན་རང་ལོ་ ༢༦ ཐོག་སྤུན་འཁོར་འགའ་རེ་བཅས་ཐར་ཐོར་གྱིས་འབྲི་ཆུ་ནུབ་རྒྱུད་དེང་སང་བོད་རང་སྐྱོང་ལྗོངས་ཟེར་བ། ཆིངས་ཡིག་དོན་ཚན་ ༡༧ ཟེར་བའི་ཁོངས་སུ་ཚུད་པ། དེའི་གོང་བོད་སྡེ་པ་གཞུང་གི་མངའ་ཁོངས་ཡིན་པའི་ཕྱོགས་སུ་བྲོས་ཐར་བ་དེ་ནས་བཟུང་ལོ་ངོ་བཞིའི་རིང་ལྷ་སར་ཐེངས་གྲངས་བསྐོར་བ་དང༌། ཆབ་མདོ། ཕྱི་འབྲོག སྡེ་དགེ། འཇོ་མདའ། སྐུ་ཚེ། སྤོ་ལུ། ཁྱུང་པོ་སྟེང་ཆེན་དང༌། གསེར་ཚ། རྨ་རོང༌། ཁྲོམ་ཚང༌། རོང་པོ། ཡེ་ཐ། ཁྲི་རྡོ་གཉིས། སོག་རྫོང༌། ནག་ཆུ། འདམ་གཞུང༌། ཀོང་པོ། སྤོ་བོ། ཚ་བ་དཔའ་ཤོད། ཚ་བ་སྒང༌། བྲག་གཡབ་བཅས་གང་སར་བསྐྱོད་དེ་རྒྱ་དམར་ལ་ཅི་ཐུབ་གང་ཐུབ་ཀྱིས་ཇག་དམག་བརྒྱབ་སྟེ་གཏོར་རྒོལ་གང་ཐུབ་བྱས་པའི་ལོ་རྒྱུས་རྣམས་ལོ་རྒྱུས་ཨ་མའི་ནང་བཀོད་ཡོད།
ཕྱི་ལོ་ ༡༩༥༩ ལོའི་ཟླ་གཉིས་པའི་ནང་རང་ལོ་ ༢༩ ཐོག་ནག་ཆུ་ནས་ལྷ་སར་སླེབས། ཕྱི་ཟླ་ ༣ ཚེས་ ༡༠ ཉིན་ནོར་གླིང་ཕོ་བྲང་དུ་སྐུའི་སྲུང་བྱར་བཅར། ནོར་གླིང་དམག་སྤྱི་ཁང་དུ་ཞུགས། རང་ཁོངས་དྭངས་བླངས་དམག་མི་ ༡༩༢ ཡོད་པ་ནས་ནོར་གླིང་ལྷོ་སྒོའི་ཕྱོགས་སུ་སྲུང་བྱར་བསྡད། ཕྱི་ཚེས་ ༡༧ ཉིན་གྱི་མཚན་མོར་ྋགོང་ས་མཆོག་གསང་ཕེབས་མཛད་སྐབས་ར་མ་གྲུ་ཁ་བར་ཕྱོགས་སྲུང་གི་འགན་བླངས། ཕྱི་ཚེས་ ༡༨ ཉིན་ནོར་གླིང་དམག་སྤྱི་ཁང་གི་བཀའ་ལྟར་མི་གྲངས་ ༦༠ ཐམ་པའི་འགོ་ཁྲིད་ཀྱིས་ལྷ་ས་ནས་རྒྱ་དམག་རྗེས་འདེད་པ་འགོག་ཆེད་ར་མ་གྲུ་ཁར་བཏང་བ་ལྟར་ཕྱིན། ཕྱི་ཉིན་མཚན་མོ་ནས་ལྷ་སར་རྒྱ་དམར་གྱིས་དགྲ་བརྒྱབ་པ་དང༌། གྲུ་ཁ་ནས་འཐབ་འཛིང་དྲག་པོ་ཉིན་མཚན་གཉིས་སུ་བྱས། ༸གོང་ས་མཆོག་ཆིབས་སྒྱུར་གྲུབ་པའི་རྗེས་སུ། ནོར་གླིང་ནས་སྤུན་པདྨ་ཚེ་དབང་དང༌། བསོད་ནམས་ཅན་རང་ཁོངས་སྔ་ཕྱིར་བསྡོམས་དམག་མི་ ༣༢ ཐར་བ་དང་བཅས་ལྕེ་ལྡེ་ཞོལ་ནས་ཆུ་སྒང་དམག་ཁོངས་འདུས་སྟེ་སྔོན་དུ་ཡོད་པ་སྤུན་བསོད་ནམས་ཕུན་ཚོགས་ཅན་མི་གྲངས་ ༡༠ ཡོད་པ་དང་ངོ་འཕྲོད་བྱུང༌། དེ་ནས་གོང་དཀར་དང༌། གཙང་པོ་ཕ་རིར་གཟད་ནང༌། ཆུ་ཤུལ། ལྕགས་ཟམ་ཁ་བཅས་ནས་འཐབ་བྲོས་དང་འབྲེལ་ཡར་འབྲོག་གཡུ་མཚོའི་ཁར་རྒྱ་དམག་དང༌། ཉིན་མཚན་གཉིས་སུ་འཐབ། རིམ་བཞིན་ལྕགས་ཚ་གྲི་གུ་རྫོང་ནས་གཉན་ཇོ་ར་ཁུལ་དང༌། མཁའ་སྟག་ནས་རྨར་ཀོ་ལ་བར་འཐབ་བྲོས་ཅི་རིགས་ཀྱིས་ཕེབས་རྗེས་སུ་སྙེགས་ཏེ་རྨར་ཀོ་ནང་ནས་མོན་རྟ་དབང་དུ་ཕྱི་ཟླ་ ༥ པའི་ནང་སླེབས། དེ་ནས་འབུམ་སྡེ་ལ་ནས་ཕྱི་ཟླ་ ༨ པའི་ནང་རྡོ་ལམ་ཟེར་སར་ཟླ་ངོ་གསུམ་ལྷག་གི་རིང་ལམ་བཟོར་བསྐྱོད། ཕྱི་ཟླ་ ༡༠ པའི་ནང་མི་ས་མ་རིར་སླེབས། ཕྱི་ལོ་ ༡༩༦༠ ཟླ་ ༡ པོའི་ནང་ཀ་སྦུག་ཏུ་ཚ་གཡོལ་རང་འཚོར་བསྐྱོད། བོད་ནས་དམག་རོགས་སུ་མཉམ་ཁྲིད་འཐབ་འཛིང་པ་མི་གྲངས་ ༤༢ ཡོད་པ་དང༌། རྟ་དབང་དུ་སྔོན་འབྱོར་སྲིང་མོ་ཚེ་དབྱངས་ལྷ་མོ་དང༌། སྲུ་མོ་ཚེ་རིང་སྒྲོལ་མ། གཡོག་མོ་ཆོས་དབྱིངས་སྒྲོལ་མ། ཞང་པོ་ཇོ་ཆུང་ཚེ་དབང་རིག་འཛིན་བཟའ་མི་གསུམ་བཅས་ཡོད། ཀ་སྦུག་ནས་དམག་མི་ ༢༤ གློ་དམག་སྒར་དུ་བསྐྱོད་པ་དང༌། ཚེ་དབང་དིལ་མགོ་ཅན་ཨ་རིར་གསང་སློབ་ཏུ་བཏང་བ་དང༌། འཕྲོས་རྣམས་ཕྱི་ལོ་ ༡༩༦༠ ཟླ་ ༡༡ པའི་ནང་རང་ལོ་ ༣༡ ཐོག་ལྷོ་ཕྱོགས་མའི་སོར་སྦེལ་ཀོབ་གཞིས་ཆགས་དང་པོའི་གྲས་སུ་བསྐྱོད་དེ་ས་རྡོ་བརྐོ་སློག་ཤིང་གཅོད་ལམ་བཟོ་བཅས་བྱེད་དགོས་པའི་བཅུ་དཔོན་ཞིག་བྱས།
ཕྱི་ལོ་ ༡༩༦༡ ལོར་བོད་མིའི་གཞིས་ཆགས་ཀྱི་དོན་གཅོད་ལས་ཁུངས་ཚུགས་དུས་ལས་ཁུངས་ནང་རྒྱུན་སྡོད་གཞིས་མིའི་འཐུས་མིའི་ལས་འགན་ཁུར། མཉམ་འབྲེལ་ལས་ཁུངས་ཚུགས་པ་ནས་འགན་འཛིན་ལྷན་ཚོགས་ཀྱི་ཚོགས་མི་ ༡༩༧༢ ལོ་བར་བྱས། སྡོད་སྒར་གཉིས་པའི་སྤྱི་མིའི་འགན་ཁུར་བླངས་པ་དང༌། ས་ཞིང་འཕྲུལ་ལས་ཅན་དུ་བསྒྱུར་བ་དང༌། ས་ཞིང་འདེབས་ལས་སོགས་ས་རྡོ་ཤིང་གསུམ་དང་འཐབ་འཛིང་ལས་རྩོལ་རྒྱུན་མ་ཆད་པར་མི་མང་གི་སྣེ་ཁྲིད་བྱས།
ཕྱི་ལོ་ ༡༩༧༢ ལོར་རང་ལོ་ ༤༢ ཐོག་མདོ་སྟོད་ཆོལ་ཁའི་སྤྱི་འཐུས་དང༌། སྤྱི་འཐུས་ལྷན་ཚོགས་ཀྱི་ཚོགས་གཙོ་ལོ་ངོ་བཞི་རིང་བྱས། ཕྱི་ལོ་ ༡༩༧༦ རང་ལོ་ ༤༦ ཐོག་བཀའ་བློན་ལོ་བདུན་དང༌། བཀའ་བློན་ཁྲི་པ་ལོ་བརྒྱད་བཅས་ཁྱོན་མི་ལོ་ ༡༥ རིང་དུ་བཀའ་བློན་དང༌། བཀའ་བློན་ཁྲི་པའི་འགན་འཁུར་བླངས།
གཞུང་འབྲེལ་གྱིས་བོད་དང་རྒྱ་ནག་ལ་ཐེངས་གསུམ་ཕྱིན། འབྲུག་ནང་དང་བལ་ཡུལ་ནང་བཅས་ཀྱི་རྙོག་གྲ་སེལ་སླད་སྔ་རྗེས་སུ་ཕྱིན། ཕྱི་ལོ་ ༡༩༩༠ ཟླ་ ༦ ཚེས་ ༡༢ རང་ལོ་ ༦༡ ཐོག་བཀའ་བློན་དགོངས་ཞུ་བྱས་རྗེས་བོད་ཀྱི་རྩ་ཁྲིམས་བསྐྱར་ཞིབ་ཚོགས་ཆུང་གི་འགན་འཛིན་ལོ་ལྔའི་རིང་བྱས། དེའི་དབར་ན་བོད་ཀྱི་དཔེ་འཛོད་ཁང་གི་འགན་འཛིན་ལྷན་ཚོགས་ཀྱི་མཚན་ཞབས་ཚོགས་གཙོ་དང༌། བོད་ཀྱི་ཟློས་གར་ཚོགས་པའི་འགན་འཛིན་ལྷན་ཚོགས་ཀྱི་ཚོགས་གཙོ། རྡ་སྟེང་བོད་ཕྲུག་ཁྱིམ་སྡེའི་འགན་འཛིན་ལྷན་ཚོགས་ཀྱི་མཚན་ཞབས་ཚོགས་གཙོ། མ་སུ་རི་བོད་སློབ་ཀྱི་ཚོགས་མི་དང༌། སྐབས་མཚམས་ཀྱི་མཚན་ཞབས་ཚོགས་གཙོ། ལྡི་ལིར་བོད་སློབ་འཛིན་སྐྱོང་ཚོགས་པའི་ཚོགས་མི་བཅས་བྱས་ཤིང༌། རྡ་ས་བོད་སློབ་དང༌། མ་སུ་རི་བོད་སློབ་ཀྱི་ཚོགས་མིར་དགོངས་ཤོག་ཐེངས་གཅིག་ཕུལ་ཡང་ྋགོང་ས་མཆོག་ནས་བཀའ་འཁྲོལ་མ་ཐོབ་པས་རང་ལོ་ ༧༨ ལ་ཟིན་ནའང་འགན་འཁུར་ཞུ་མུས་ཡིན།
ཕྱི་ལོ་ ༡༩༩༨ ནས་མི་ལོ་གཉིས་དང༌། ཟླ་དྲུག་རིང་བཙན་བྱོལ་བོད་གཞུང་གི་དབུས་དང༌། ཡན་ལག་དང་བཅས་པར་དངུལ་དང་འབྲེལ་བའི་རྩིས། རྩིས་དང་འབྲེལ་བའི་རྙོག་གྲ་ཞིབ་འཇུག་གི་འགན་ཁུར་བླངས། ཕྱི་ལོ་ ༡༩༩༦ ནས་བོད་དུ་གཉེན་འཕྲད་དང་འབྲེལ་རྒྱ་ནག་པེ་ཅིང་དུ་ཕྱིན། དེ་ནས་འགོ་འཛུགས་ཀྱིས་བོད་དང༌། རྒྱ་ནག་དབར་གྱི་གནད་དོན་སྐོར་རྒྱ་ནག་གི་སྲིད་གཞུང་རྒྱལ་སྲིད་སྤྱི་ཁྱབ་ཁང་གི་ཕྱི་འབྲེལ་སྡེ་ཚན་ཁོངས་བོད་དང་འབྲེལ་བའི་ལས་དོན་འགན་ཁུར་ཚོགས་ཆུང་དང་གསང་འབྲེལ་ཕྱི་ལོ་ ༡༩༩༧ ནས་ ༢༠༠༢ རང་ལོ་ ༧༣ དུ་མ་སླེབས་བར་ཐེངས་དྲུག་གསང་འབྲེལ་བྱས་ཏེ་ཐད་ཀར་ྋགོང་ས་ྋསྐྱབས་མགོན་ཆེན་པོ་མཆོག་ལ་སྙན་སེང་རིམ་པར་ཞུས། རྒྱ་ནག་རྒྱལ་སྲིད་སྤྱི་ཁྱབ་ཁང་གི་ཁྱབ་ཁོངས་ཚོགས་ཆུང་དེས་ཀྱང་རྒྱ་ནག་གི་འགོ་གཙོ་ཀྲུའུ་ཞིའི་ངོ་མར་ཐད་ཀར་འབྲེལ་ཞུ་ཆོག་ལུགས་ཟེར།
ཕྱི་ལོ་ ༢༠༠༢ ནས་གཞུང་འབྲེལ་སྐུ་ཚབ་ཡོངས་གྲགས་པེ་ཅིང་དུ་བཏང་ཐུབ་པ་བྱུང་བ་ནས་བཟུང་གསང་འབྲེལ་ལས་དོན་མཚམས་འཇོག་བྱས་པ་བཅས་རྩོམ་པ་པོས་བོད་སྤྱིའི་ལོ་རྒྱུས་འབྲི་བའི་རྨང་གཞི་ས་བོན་ལྟ་བུའི་བྱུང་བ་རོབ་ཙམ་ངོ་སྤྲོད་ཀྱི་ཚུལ་དུ་བཀོད་པ་ཡིན།
རང་ཉིད་ལ་ལོ་རྒྱུས་སྨྲ་བའི་ཉམས་མྱོང་དང༌། འདུན་པ་ཅི་ཡང་མེད་མོད། འོན་ཀྱང་རྩ་ཁྲིམས་བསྐྱར་ཞིབ་ཀྱི་མ་ཟིན་ཁག་གྲུབ་སྟེ། གཟིམ་ཆུང་མཇལ་བཅར་སྐབས་ཤིག་ལ་ྋགོང་ས་མཆོག་ནས་ཁྱེད་རང་གི་བྱས་བྱུང་ལོ་རྒྱུས་ཤིག་འབྲི་ཐུབ་པ་གྱིས་ཤིག་ཅེས་དང༌། དེའང་ཞིབ་ཚགས་པོ་བྲིས་ཞེས་བཀའ་ཕེབས་པའི་སྐབས་དེར། ང་རང་གི་བྱས་བྱུང་ལོ་རྒྱུས་ཙམ་འབྲི་མི་ཐུབ་པ་མེད་སྙམ་སྟེ་འབྲི་རྒྱུར་ཁས་ལེན་ཞུས་པ་ཡིན། འོན་ཀྱང་དངོས་སུ་འབྲི་དུས་རང་ཉིད་ཡིག་ལམ་བྱང་པོ་མེད་པ་དང༌། འཇིག་རྟེན་སྲིད་པའི་བྱས་བྱུང་རང་དང་འབྲེལ་ཡོད་སེམས་ལ་དྲན་ཚོད་ནི་འབྲི་ཚོད་མེད་པ་དང༌། དྲན་ལམ་ཐམས་ཅད་དབྱེ་འབྱེད་ཀྱང་ཐུབ་དཀའ་བའི་རང་བཞིན། ལོ་རྒྱུས་འབྲི་ཕྱོགས་ཙམ་ལའང་ཉམས་མྱོང་མེད་པས། ཕྱི་ནང་ལོ་རྒྱུས་མཁན་ལ་འདྲི་རྟོག་བྱེད་དུས་བཟང་ངན་ཚང་མ་འབྲི་དགོས་པ་ལས་བཟང་འབྲི་ངན་བསྐྱུར་བྱས་ན་སྲིད་དོན་དུ་ཆགས་ན་ལོ་རྒྱུས་ལ་ཡིད་ཆེས་མེད་པ་ཆགས་རྒྱུ་ལ་སོགས་པ་གཅིག་མཚུངས་བརྗོད་ཀྱི་འདུག དེ་འདྲར་བརྟེན་ཏེ་བཟང་ངན་ཚང་མ་གང་དྲན་ལྟ་བུ་འབྲི་ཁུལ་བྱས་ཡོད་ཀྱང༌། ལོ་ཟླ་ཚེས་ཆ་ཚུན་ཁུངས་གཏུགས་ཐུབ་མིན་གྱི་དཀའ་ངལ་ཆེན་པོའི་ངང་བཀའ་དགོངས་འགལ་མེད་དགོས་གལ་བསམ་སྟེ་རྫུན་དང༌། རང་བཟོ་སོགས་ཀྱིས་རྩ་བ་ནས་མ་བསླད་པར་བྲིས་ཡོད། ཉིན་རེ་ཉིན་རེའི་ལས་དོན་རིགས་འབྲི་དབང་དུ་བཏང་ན་མང་དོགས་ཀྱིས་འབྲི་ཐུབ་པའི་རེ་བ་མི་འདུག་ཀྱང༌། ཕྱི་ལོ་ ༡༩༩༥ ལོ་ནས་འགོ་འཛུགས་ཀྱིས་བར་གསེང་ཐམས་ཅད་ལ་ཆད་མེད་དུ་འབྲི་ཁུལ་བྱས་པ་བཅས་ཀྱི་ལོ་རྒྱུས་མང་པོ་ཞིག་འབྲི་བཀོད་བྱས་ཡོད་པ་འདིར་ས་བོན་ལྟ་བུར་ཟུར་ཙམ་མོ།།
དཔལ་ལྡན་བཀའ་བློན་ཁྲི་ཟུར་འཇུ་ཆེན་ཐུབ་བསྟན་རྣམ་རྒྱལ་ (༡༩༣༠ - ༢༠༡༡།༨།༣༡) མཆོག་སྐུ་གཤེགས་ནས་མི་ལོ་ ༤ འཁོར་བའི་དུས་ཚིགས་དང་བསྟུན། དཔལ་ལྡན་བཀའ་བློན་ཁྲི་ཟུར་འཇུ་ཆེན་ཐུབ་བསྟན་རྣམ་རྒྱལ་ཁོང་གི་སྐུ་ཚེའི་ལོ་རྒྱུས་དང་འབྲེལ་བའི་ཉེ་རབས་བོད་ཀྱི་བྱུང་བ་བརྗོད་པའི་གཏམ་ཚོགས་སྲིད་པའི་མེ་ལོང་(འཇུ་ཆེན་ཐུབ་བསྟན་གྱི་སྐུ་ཚེའི་ལོ་རྒྱུས།)དེབ་ཕྲེང་དང་པོའི་ཤོག་གྲངས་ ༢༣༡ ནས་རྩོམ་ཡིག་འདི་ཉིད་འདྲེན་བཀོལ་ཞུས།
རྩོམ་པ་པོ། ཁྱུངཿསྨོན་ལམ། དུས་ཚོད། 6:50:00 PM
Labels: དགོས་མཁོའི་འདུས་གསོག
No comments:
Subscribe to: Post Comments (Atom)